“Look Stunning,  Tak Ketat & Sopan…” – Netizen Puji Sarah Suhairi, Walaupun Dikecam Baju Macam ‘Hanger’

Pentas Anugerah Juara Lagu baru sahaja melabuhka tirainya sambil menyaksikan lagu Haram dendanga Hael Husaini dan Dayang Nurfaizah merangkul juara untuk edisi ke 33. Malam itu juga menyaksikan ramai selebriti hadir memberikan sokongan dan inilah masanya untuk menggayakan busana ciptaan pereka fesyen masing-masing.

Ada yang mendapat pujian dan ada juga yang turut dikritiik. Antaranya penyanyi baru Sarah Suhairi yang dikritik kerana menggayakan busana diibarat “penyangkut baju yang lupa nak dicabut”.

Namun jika dilihat pakaian yang digayakan juara Big Stage ini sebenarnya sangat menutup aurat. Malah bagi Sarah juga enggan melatah dengan kritikan netizen sebaik selesai membuat persembahan di pentas AJL.

Namun dia tidak menafikan mungkin masyarakat belum bersedia dengan fesyen sedemikian.

Penyanyi kecil molek ini juga tidak menyangka busana yang dipakai rekaan Seth & Luna ini mendapat perhatian meluas memandangkan dia baru pulan dari misi kemanusiaan di Syria.

Dalam pada itu, Sarah juga enggan menyalahkan sesiapa dan rela menerima kecaman berkenaan dengan hati terbuka.

Namun sebenarnya masih ramai lagi netizen yang turut memuji kecantikan busana digayakan Sarah. Masing-masing bersetuju baju digayakan memang menutup aurat.

“Baju roti tisu, Baju lupa nak buang hanger, plastik sampah, gunung kinabalu dan pelbagai lagi. sesungguhnya kami terhibur dengan setiap daripada ideologi rakyat malaysia. Alhamdulillah rakyat malaysia ternyata kreatif dan luas imaginasinya”.

Apa pun bagi Hijabista busana digayakan Sarah sangat cantik dan memang menutup aurat. Mungkin saiznya agak besar sedikit berbanding Sarah yang bertubuh kecil molek ini.


#OOTD Selebriti & Influencer Yang Meriahkan Minggu Fesyen Kuala Lumpur.  Memang Wow & ‘Outstanding’!

Minggu Fesyen Kuala Lumpur 2018 telah berlangsung minggu ini. Dan inilah medan untuk pereka fesyen tempatan mempamerkan karya mengikut kreativiti masing-asing. Bukan sahaja mereka teruja untuk melihat rekaan berjalan di pentas peragaan, tetap juga penonton yang hadir. Rata-rata golongan selebriti, instafamous atau influencer yang turut memeriahkan KLFW kali ini. Dan pasti fesyen mereka juga tidak kurang hebatnya.

Ayuh kita lihat #OOTD barisan selebriti yang hadir ke majlis penuh berprestij ini. Apa yang pasti semuanya cantik dan on point. Memang wow!


Kalimah Hikmah Islam Bermakna Untuk Memotivasikan Wanita Bijak

Sesekali anda boleh berkongsi detik di media sosial dalam bentuk kata-kata hikmah Islamik untuk wanita yang membantu mengingatkan sesama muslimah. Kadang-kadang, kata-kata bijak Islam untuk wanita juga boleh menjadi dorongan kepada sesama wanita.

Anda boleh memetik petikan Islam atau mengambil kata-kata bijak Islam untuk wanita dari Al-Quran. Sedang mencari kata-kata bijak islamik untuk wanita?


Impikan Meninggal Dalam Keadaan Husnul Qotimah, Elak 4 Perkara Ini.

Setiap makhluk diciptakan oleh Allah selalu berkaitan dengan batasan waktu, ada awalnya dan juga ada akhirnya. Ketika ajalnya sudah ditentukan, maka tak ada yang mampu menghalanginya.

Setiap manusia berharap agar akhir hayatnya dalam keadaan baik atau lebih dikenal Husnul Khatimah. Lantas apa tanda-tanda orang yang akan diberikan akhir hayat yang baik?
Imam Suyuthi dalam kitab Syarah As-Shudur fi Hal al-Mauta wa al-Kubur mengutip sebuah Hadits yang diriwayatkan oleh Imam Tirmidzi dan Imam al-Hakim dari Sahabat Anas:

عن أنس أن النبي صلى الله عليه وسلم قال: إذا أراد الله بعبد خيراً استعمله، قيل: كيف يستعمله؟ قال: يوفقه لعمل صالح قبل الموت. رواه الترمذي والحاكم

Ertinya:
“Diriwayatkan dari sahabat Anas bahwasanya Nabi bersabda, ‘Ketika Allah menghendaki hambanya menjadi baik, maka Allah akan menuntunnya. Bagaimana Allah menuntunnya? lantas Nabi menjawab, Allah akan menuntunnya untuk berbuat hal-hal yang baik sebelum ia meninggal.’” (HR. Tirmidzi dan al-Hakim).

Imam al-Munawi dalam kitab Faidhul Qadir menjelaskan bahawa orang yang dikehendaki oleh Allah baik akhir hayatnya akan dimudahkan untuk bertaubat dan selalu melakukan amal kebaikan. Penjelasan di atas dikuatkan oleh Ibnu al-Mulaqqin dalam Tabaqat al-Auliya’ yang mengutip pendapat ulama yang bernama Ma’ruf al-Karkhi yang menyatakan bahawa ketika Allah menghendaki hambanya menjadi baik, maka Allah akan membukakan pintu untuk selalu beramal kebaikan, serta menutup sikap malas-malasan dirinya.

Imam al-Suyuthi mengutip pendapat sebahagian ulamak yang menjelaskan bahawa ada empat hal yang menjadikan seseorang su’ul Khatimah atau mati dalam keadaan buruk, iaitu:

Maka dari itu, kita harus menjaga sikap agar tidak menyakiti orang lain, juga menjalankan kewajiban selagi badan masih sihat, otak masih cerdas, dan wang masih ada, tiada kesempitan hutang.


Sekali Pakai Lesap Semua Kelemumur, Hijabi Ini Kongsi Syampu Paling Berkesan

Keselesaan sebalik sehelai hijab, ramai yang tak tahu pelbagai cabaran yang harus dihadapi. Apatah lagi jika hijabi yang mempunyai masalah kulit kepala pasti akan terasa ingin membuka hijab.

Sehelai rambut mahupun kulit kepala harus diberi penekanan berganda jika anda bertudung. Ramai yang cari penyelesaian untuk rambut lebat dan berkepuk tapi sering kali lupa untuk rawat kulit kepala terlebih dahulu. Hijabi ini kongsi syampu yang mampu lesapkan kelemumur dengan sekali penggunaan sahaja.

Kelemumur adalah keadaan kulit kepala yang menyebabkan serpihan kulit muncul.  Mungkin juga ada rasa gatal.  Kebanyakan orang mengalami kelemumur pada satu ketika, tetapi ia lebih biasa dari tahun-tahun remaja hingga pertengahan umur.

Terdapat pelbagai kemungkinan penyebab, termasuk dermatitis seborrheic, tindak balas alahan, psoriasis, dan ekzema.  Reaksi berlebihan terhadap Malassezia, yis yang berlaku pada kulit kepala, adalah antara punca dermatitis seborrheic.

Pelbagai faktor meningkatkan risiko mengembangkan kelemumur, termasuk umur seseorang, cuaca, tahap tekanan, keadaan perubatan, dan pilihan produk rambut. Kebersihan yang kurang baik bukanlah satu faktor, tetapi serpihan mungkin lebih kelihatan jika seseorang tidak kerap mencuci atau menyikat rambutnya.

Mencari syampu yang sesuai dengan masalah kelemumur ini bukan mudah, mungkin perkongsian hijabi ini dengan menggunakan satu syampu sudah memadai. Kelemumur bagaikan salji dan ditambah pula rambut yang gugur, solusi yang di kongsi oleh hijabi ini hanya menggunakan syampu dari jenama selsun.

Ubat ini digunakan untuk merawat kelemumur dan jangkitan kulit kepala tertentu (dermatitis seborrheic).  Ia mengurangkan kegatalan, mengelupas, kerengsaan, dan kemerahan kulit kepala.  Selenium sulfida juga digunakan untuk keadaan yang menyebabkan perubahan warna kulit (tinea versicolor).

Malah syampu ini tergolong dalam kelas ubat yang dipanggil anti-infeksi.  Ia berfungsi dengan memperlahankan pertumbuhan yis yang menyebabkan jangkitan.

Ubat ini hanya untuk digunakan pada kulit sahaja.  Sesetengah jenama memerlukan goncangan sebelum digunakan.  Semak pakej produk anda untuk melihat sama ada jenama anda perlu digoncang.  Sebelum menggunakan ubat ini, tanggalkan sebarang perhiasan untuk mengelakkan kerosakan padanya.

Elakkan memasukkan ubat ini ke dalam mata anda, di dalam hidung atau mulut, atau pada mana-mana kawasan kulit yang pecah/radang kerana ia boleh menyebabkan kerengsaan.  Jika ini berlaku, siram kawasan tersebut dengan air yang banyak.  Rujuk doktor atau ahli farmasi anda jika anda mempunyai sebarang soalan tentang cara menggunakan ubat ini dengan betul.

Untuk rawatan dermatitis kelemumur atau kulit kepala

Ikut arahan pengilang, atau gunakan seperti yang diarahkan oleh doktor anda.  Basahkan kulit kepala dan urut ubat pada kulit kepala yang basah.  Biarkan pada kulit kepala anda selama 2-3 minit dan bilas dengan bersih.  Sesetengah jenama mungkin memerlukan aplikasi kedua.

Semak pakej produk untuk melihat sama ada jenama anda memerlukan aplikasi berulang.  Pastikan untuk membilas rambut dan kulit kepala dengan baik dengan air selepas setiap penggunaan, terutamanya pada rambut yang diluntur, berwarna atau dikeriting.

Ubat ini biasanya digunakan 1 atau 2 kali seminggu untuk merawat kelemumur atau dermatitis seborrheic, atau kurang kerap untuk mengekalkan kawalan kelemumur.

Untuk rawatan tinea versicolor

Sapukan selenium sulfida pada kulit yang terjejas.  Buih dengan sedikit air.  Biarkan ia kekal pada kulit anda selama 10 minit.  Bilas kulit anda dengan teliti dengan air selepas setiap penggunaan.  Jika ubat menyentuh kawasan kemaluan atau lipatan kulit, bilas kawasan tersebut dengan air selama beberapa minit untuk mengelakkan kerengsaan.

Ubat ini digunakan biasanya sekali sehari selama 7 hari untuk merawat tinea versicolor, atau digunakan seperti yang diarahkan oleh doktor anda.

Basuh tangan anda selepas menggunakan selenium sulfida.  Jangan biarkan ubat ini pada rambut, kulit kepala, atau kulit anda untuk tempoh yang lebih lama atau gunakan lebih kerap daripada yang diarahkan.  Keadaan anda tidak akan hilang dengan lebih cepat, tetapi kesan sampingan mungkin meningkat.

Kerengsaan kulit, kulit kering, rambut/kulit kepala berminyak atau kering, atau keguguran rambut sementara mungkin berlaku.  Jika mana-mana kesan ini berlarutan atau menjadi lebih teruk, hentikan penggunaan dan dapatkan nasihat doktor atau ahli farmasi anda dengan segera.

Perubahan warna rambut mungkin berlaku dan boleh dikurangkan dengan membilas rambut dengan teliti selepas setiap rawatan.

Jika doktor anda telah menetapkan ubat ini, ingat bahawa doktor anda telah menilai bahawa manfaat kepada anda adalah lebih besar daripada risiko kesan sampingan.  Ramai orang yang menggunakan ubat ini tidak mempunyai kesan sampingan yang serius.

Reaksi alahan yang sangat serius terhadap ubat ini jarang berlaku.  Walau bagaimanapun, dapatkan bantuan perubatan dengan segera jika anda melihat sebarang gejala tindak balas alahan yang serius, termasuk: ruam, gatal-gatal/bengkak (terutamanya pada muka/lidah/tekak), pening yang teruk, kesukaran bernafas.


Elak Daerah Kewanitaan Berbau Antaranya Jangan Pakai Seluar Dalam Ketat

Pakai seluar dalam ketat antara faktor daerah kewanitaan berbau. Tidak dapat dinafikan penjagaan daerah kewanitaan sering diabaikan sehingga menyebabkan ia berbau. Seharusnya ia perlu dijaga dengan rapi untuk mengelakkan daripada sebarang jangkitan bakteria. Malah, anda juga akan berasa tidak selesa sekiranya ia berbau.

Ayuh sayangi bahagian kewanitaan anda dengan lima tip ini.

1. HINDARI PEMAKAIAN SELUAR TERLALU KETAT
Seluar yang ketat selalunya akan meningkatkan kelembapan pada daerah kewanitaan anda dan akan membiakkan infeksi dan bakteria.

2. MEMAKAI SELUAR DALAM YANG DIPERBUAT DARIPADA KAIN KAPAS
Mungkin nampak remeh tetapi ia sebenarnya memberi impak yang besar. Sebaiknya pilih seluar dalam yang diperbuat daripada kain kapas dan hindari daripada memakai seluar dalam berbahan lycra dan polyester kerana ia akan membuatkan daerah kewanitaan menjadi terlalu lembap. Bahan-bahan tersebut tidak dapat menyerap peluh dengan baik.

3. AMBIL BUAH-BUAHAN DAN SAYUR-SAYURAN SECARA TERATUR
Anda harus mengambil buah-buahan dan sayur-sayuran seperti bayam, kangkung serta buah-buahan yang mengandungi vitamin C yang dapat meningkatkan imun pada daerah kewanitaan.

4. TUKAR TUALA WANITA DENGAN KERAP KETIKA HAID
Sekiranya anda sedang haid, gantikan tuala wanita setiap 3 hingga 4 jam sekali. Kurangkan penggunaan pantyliner sekiranya anda tidak datang haid kerana pantyliner dapat meningkatkan kelembapan pada daerah kewanitaan anda.

5. BERSIHKAN BETUL-BETUL DAERAH KEWANITAAN SELEPAS BUANG AIR KECIL
Bersihkan daerah kewanitaan menggunakan air yang mengalir dan basuh dari depan ke belakang. Jangan gunakan tisu basah untuk membersihkan daerah kewanitaan anda kerana ia akan menyebabkan daerah kewanitaan anda bertambah lembap dan mudah dijangkiti bakteria.


dUCk Melancarkan Koleksi Siap-Pakai Pertama Raya, Mengamit Memori Hijabi

Setiap tahun pasti menjadi detik penantian bagi pengikut jenama ini, jenama yang telah bernaung sejak dari 2014. Namun apa yang istimewa koleksi raya tahun ini pasti mengamit memori hijabi.

DUCk Group melancarkan koleksi Raya terbesar mereka hari ini yang bertemakan “The Rattan dUCk” dan ia adalah salah satu yang tidak boleh dilupakan. Mengambil inspirasi dari gaya rotan kerusi rotan dan bougainvillea yang mekar di halaman kampung semasa Raya, cetakan yang dipaparkan adalah gaya moden kuno.

Siap yang tidak rindu dengan kampung halaman, apatah lagi berhadapan dengan pandemic covid-19 kenkangan pulang ke kampong halaman, sudah tentu mengamit memori hijabi bersama insan tersayang.

Koleksi ini mendapat inspirasi dari nenek-nenek tercinta yang selalu dilihat sebagai tunggak semasa perayaan dan berusaha tanpa lelah untuk memastikan bahawa perayaan itu sempurna untuk seisi keluarga. Tahun ini, dUCk mahu pelanggan mengingati akar umbi mereka, mengingati kenangan Raya yang lalu sambil mencipta yang baru bersama keluarga melalui koleksi nostalgia ini.

“Raya yang paling bermakna bagi kami di sini di dUCk. Walaupun merupakan cabaran untuk mencipta keseluruhan set, ia sangat bernilai! Ini adalah koleksi terbesar kami sehingga kini, merangkumi pelbagai kategori, dan saya dan pasukan banyak belajar dengan pengalaman ini.

Impian yang tinggi DUCk Group untuk menghasilkan koleksi ini memerlukan masa lebih dari setahun untuk menyelesaikannya. Dengan mempelajari teknik bagaimana rotan dibuat, proses reka bentuk yang rumit yang termasuk mendapatkan bahan rotan terbaik untuk menghasilkan beg.

Bermula dari hari ini, anda boleh membeli rangkaian produk termasuk tudung, pakaian solat, beg, aksesori, topeng muka dan pakaian siap pakai (RTW). Buat pertama kalinya, koleksi ini merangkumi lapan (8) kepingan pakaian RTW yang indah. Pakaian RTW hanya akan tersedia di kedai dUCk KLCC dan dUCK KL East Mall sementara koleksi selebihnya akan tersedia dalam talian di https://www.fashionvalet.com/duck dan di kedai FashionValet atau.

Tahun ini, yang lebih istimewa ialah dUCk telah berkomitmen untuk menyumbang RM 100,000 ke rumah orang tua di seluruh Malaysia, dengan harapan kita dapat menambahkan sedikit kegembiraan dalam hidup mereka. Sumbangan ini hanya mungkin kerana sokongan dan kesetiaan yang tidak berbelah bagi dari dUCkies kami, ”kata Vivy Yusof, Pengasas Bersama FashionValet dan The dUCk Group.

Keunikan setiap cetakan dilukis dengan tangan, dan jumlah masa yang dihabiskan dan kerja yang dilakukan hanya dapat dilakukan dengan semangat dari pasukan. Saya sangat menyukai kisah di sebalik ini kerana saya mempunyai ikatan istimewa dengan arwah nenek saya, dan ini menjadikan saya lebih merindui mereka. Saya berasa bangga melihat koleksi ini dihidupkan dan dapat membagikannya kepada semua orang.


“Tuhan Bila Nak Uji, Anytime Dia Boleh Tarik Orang Yang Terlalu Kita Sayang”-Nonny Nadirah Kongsi Detik Hijrah

Baru-baru ini, pelakon terkenal iaitu Nonny Nadirah telah berkongsikan kisah yang menyentuh hati mengenai perjalanan penghijrahannya. Tak dapat menyembunyikan perasaan dan tangisannya, kisah Nonny ini boleh menjadi inspirasi buat semua yang sedang berusaha untuk berubah.

“Sebelum ini kita hanya bercakap mengenai Allah tapi kita tak rasa keadaan yang Dia memang betul-betul wujud.

Kalau kita percaya Dia ada, baru kita betul-betul akan ada perasaan bersalah, perasaan takut. Sebab itu kita berani buat benda bukan-bukan,

“Saya rasa nak bertudung adalah, kita manusia biasa yang tidak lari dari melakukan kesilapan. Apa yang saya selalu pesan kepada diri adalah jangan suka mencari kesalahan orang lain.

“Saya muhasabah diri untuk menjadi orang yang lebih baik, sebab itu saya bertudung. Dan kita percaya mati itu pasti.

“Allah nak uji kita bila kita sayang sangat dengan sesuatu itu, seperti makhluk, anytime Dia boleh tarik. Ada seorang kawan berkata, mungkin saya terlalu sayang dekat makhluk ini sehingga saya lupa dengan Dia. Saya terus tersentak. Saya tiada jawapan. Saya tak salahkan orang lain. Saya salahkan diri sendiri. Saya perbaiki diri saya.

“Ya Allah, Kau jadikanlah aku orang yang lebih baik daripada sebelum ini. Kau angkatlah doaku, Kau makbulkanlah doaku. Saya menangis atas tikar sejadah.

“Saya menangis. Saya menangis. Saya menangis. Setiap hari saya menangis. Saya merintih dengan Dia.

‘’Ya Allah, tolonglah aku Ya Allah, tolonglah aku. Ya Allah tolonglah aku. Aku sakit Ya Allah, aku sakit dan aku sedih.

“Di mana saya risau, orang boleh terima ke aku bertudung ni. Tapi saya percaya itu dengan izinNya.  Tapi seorang sahabat saya pernah berkata, apabila kita ingin berubah ke arah yang lebih baik.

“Teruskan mendoakan saya, dan saya akan terus doakan kalian. Semoga kita dapat berpimpin tangan untuk masuk syurga,” kata Nonny.

InsyaAllah Nonny, moga terus istiqomah di jalan yang benar, terus kuat dan sentiasa berada dalam lindunganNya. Amin.


‘Qailullah’ Tidur Sekejap Di Waktu Siang Hari, Cara Mudah Terjaga Di Waktu Malam Untuk Beribadah

Ramai individu yang kerap melakukan ‘tidur siang’ atau ‘napping’ tetapi sayangnya disebabkan tidak ada pengetahuan dan keperihatinan, tujuan sebenar perlakuan tersebut semakin diabaikan. Di dalam Islam, tidur sekejap di waktu siang, dinamakan ‘Qailullah’ atau ‘Qoilulah’ iaitu tidur singkat (sebentar) di pertengahan hari yang disertai dengan niat.

Tidur ini adalah suatu sunnah dan nikmat dari Allah SWT. Sekiranya tidur siang dilakukan tidak mengikut spesifikasi dan sunnah iaitu tidur melampau dan tanpa berniat untuk bangun malam (berqiamullail), maka tidaklah mendapat sebarang pahala pada ‘Qailullah’ tersebut.

Firman Allah:

وَمِنْ آَيَاتِهِ مَنَامُكُمْ بِاللَّيْلِ وَالنَّهَارِ وَابْتِغَاؤُكُمْ مِنْ فَضْلِهِ إِنَّ فِي ذَلِكَ لَآَيَاتٍ لِقَوْمٍ يَسْمَعُونَ

“Dan di antara tanda-tanda KemurahanNya dan Kasih SayangNya ialah tidurmu di waktu malam dan siang hari, dan usahamu mencari sebahagian dari KurniaNya. Sesungguhnya pada hal yang demikian itu terdapat tanda-tanda bagi orang-orang yang mahu mendengar (nasihat pengajaran).”

(Surah Ar-Ruum : Ayat 23)

Nabi Muhammad SAW telah menjadikan amalan Qailullah sejak usia muda sebagai memudahkan Baginda untuk bangun melakukan ibadah di tengah malam  (Qiamullail).

Sabda Rasulullah SAW:

“Memakan sahur itu boleh memberi kekuatan untuk berpuasa pada siang hari dan Qailullah (tidur sekejap) pada siang hari (sebelum Zuhur) boleh memberi kekuatan untuk Qiamullail.”  (Hadis Riwayat Ibnu Abbas).

Waktu Qailullah (tidur siang) adalah selama beberapa minit sebelum masuk waktu solat Zuhur atau selepas makan tengahari hingga awal Asar iaitu dengan kadar masanya antara 10 hingga 30 minit sahaja . Waktu paling afdhalnya ialah dalam tempoh setengah jam sebelum masuk waktu solat Zuhur.

Imam Muslim menyatakan bahawa “Yang dimaksudkan dengan ‘Qailullah’ adalah tidur di pertengahan hari.”

Manakala al-Hafizh Ibnu Hajar pula berkata, “Qailullah adalah tidur di tengah siang, iaitu ketika matahari tergelincir ke barat, dan beberapa waktu sebelum atau sesudahnya.” (Fath al-Bari [11/79]).

Setiap kehidupan itu bermula dengan niat. Sebelum melakukan Qailullah, berniatlah agar tidur itu bagi memudahkan terjaga di malam hari dan dapat bangun melakukan solat-solat sunat malam dan berzikir untuk mendekatkan diri kepada Yang Maha Khaliq. Sekiranya tidur tanpa berniat untuk bangun malam, maka tidaklah mendapat sebarang pahala pada Qailullah tersebut.

Niat kena betul dan ia adalah lintasan hati untuk tidur dan bangun beribadah di malam hari nanti seperti contoh berikut:

“Daku tidur sebentar kerana hendak bangun beribadah tengah malam ini, kerana Allah Ta’Ala.”

Atau:
“Daku tidur sebentar dan mohon terbangun tengah malam ini kerana rasa imanku terhadap-Mu (Allah) dan untuk mendekatkan diri denganMu.”

1. Imam Al Ghazali, di dalam kitab ‘Ihya Ulumuddin’, menyatakan: “Hendaklah seseorang tidak meninggalkan tidur di siang hari kerana ianya membantu ibadah di malam hari sebagimana sahur membantu puasa di siang hari. Sebaik-baiknya ialah bangun sebelum gelincir matahari untuk solat Zuhur.”

2. Dalam sebuah riwayat, Imam Abu Hanifah selama 40 tahun tidak pernah tidur malam kerana malamnya dipenuhi dengan solat malam. Beliau tidur hanya sebentar pada siang hari.

3. Tidur siang merupakan kebiasaan para salaf. Sebagaimana yang dikatakan oleh Sahl bin Sa’ad radhiyalahu’anhu, “Dahulu kami sering tidur siang, sebelum waktu Zuhur dan baru menikmati makan tengah hari selepas solat Jumaat.” (HR. Bukhari).

Islam menganggapnya tidur tengahari sebagai suatu sunnah dan kebaikan sebagai asalkan seseorang itu tidak berlebih-lebihan dengannya. Tidur siang bukanlah sebagai satu yang keji atau tanda kemalasan kerana tidurnya hanya sekejap. Tujuannya adalah untuk kesegaran tubuh badan agar dapat dimanfaatkan untuk melaksanakan amal dan ibadah yang berkualiti.

Dalam kitab ‘Mishkatul Masabih’ disebutkan: “Tidur sekejap pada waktu tengah hari (Qailullah) bukanlah perbuatan keji kerana Rasulullah SAW ada melakukannya.”
Banyak keterangan lain yang menganjurkan tidur seketika terutama bagi orang berpuasa. Amalan ini semakin dilupakan dan tidak diambil perhatian, jika pun dibuat, ia tidak mengikut spesifikasi sunnah.

Sebahagian orang terutama ketika berpuasa, mereka menggunakan tidur siang sebagai alasan untuk melayan rasa malas dan letih mereka. Jika memang berniat untuk membolehkan bangun malam untuk beribadat, tentulah ini mengikut sunnah Rasulullah. Tetapi nilai sunnah daripada tidur siang ini akan hilang begitu sahaja jika untuk bermalas-malasan dan malam harinya tidak didirikan Solat Tahajjud, berzikir, solat-solat sunat lain dan atau bertarawih di bulan Ramadhan.

Seharusnya setiap orang muslim pandai dan dapat mengimbangi dalam menggunakan waktu tidur siang yang hanya seketika dan bukannya sepanjang hari walaupun sewaktu berpuasa.

Di dalam Al-Quran ada menyebut segolongan manusia yang masuk syurga kerana ibadah malamnya dan kurang tidur malam.
Firman Allah SWT:

“Sesungguhnya orang-orang yang bertaqwa ada di dalam syurga dan dekat dengan air yang mengalir. Sambil mengambil apa yang diberi oleh Tuhan mereka. Sesungguhnya mereka sebelum ini di dunia adalah orang-orang yang berbuat baik. Mereka sedikit sekali tidur di waktu malam. Dan di akhir-akhir malam mereka memohon ampun kepada Allah.”
(Surah az-Zariyat; Ayat 15-18 )
.
Firman Allah SWT:

وَمِنَ اللَّيْلِ فَتَهَجَّدْ بِهِ نَافِلَةً لَكَ عَسَىٰ أَنْ يَبْعَثَكَ رَبُّكَ مَقَامًا مَحْمُودًا

“Dan bangunlah pada sebahagian dari waktu malam serta kerjakanlah “solat malam” padanya, sebagai solat tambahan bagimu; semoga Tuhanmu membangkit dan menempatkanmu pada hari akhirat di tempat yang terpuji.”
(Surah al-Israa’ (17); Ayat : 79)

Sabda Rasulullah SAW :

يَنْزِلُ رَبُّنَا تَبَارَكَ وَتَعَالَى كُلَّ لَيْلَةٍ إِلَى السَّمَاءِ الدُّنْيَا حِينَ يَبْقَى ثُلُثُ اللَّيْلِ الآخِرُ. َقُولُ: مَنْ يَدْعُونِي فَأَسْتَجِيبَ لَهُ مَنْ يَسْأَلُنِي فَأُعْطِيَهُ مَنْ يَسْتَغْفِرُنِي فَأَغْفِرَ لَهُ.

“Rabb (Tuhan) kita Tabaraka wa Ta’ala turun pada setiap malam ke langit dunia ketika berbaki sepertiga malam yang akhir. Allah berfirman:

“Sesiapa yang berdoa kepada-Ku, nescaya Daku akan mengabulkannya; Sesiapa yang meminta kepada-Ku, nescaya Daku akan memberinya; Sesiapa yang memohon ampun kepada-Ku, nescaya Daku akan mengampuninya.”

(Hadis Riwayat Imam al-Bukhari dalam Shahihnya, Kitab at-Tahajjud, no: 1145).


Kuasa Solekan Mampu Cantikkan Hijabi Tapi 8 Perkara Ini Juga Mampu Buat Hijabi Hodoh!

Solekan memang menjadi kuasa besar dalam mencantikkan wajah seseorang. Dengan hanya sedikit tatarias, mampu menjadikan wajah anda lari dari kebiasaan. Tapi awas jika salah pakai, membuatkan wajah jadi hodoh.

Oleh itu ada beberapa perkara perlu dlelakkan ketika menyolek wajah. Walaupun anda seorang yang gemar bermain dengan pelbagai warna, pastikan pilihan warna itu yang bersesuaian.

Jangan sesekali hodohkan solekan anda dan rasanya gaya natural itu lebih menarik dan terampil anggun.

Admin share, 8 perkara ini perlu anda elakkan untuk pastikan solekan lebih menyerlah.

Olesan gincu gelap warna luar biasa boleh kelihatan seperti cat perang menjadikan wajah kelihatan lebih agresif dan menyerupai topeng. Dan tidak begitu mudah untuk menghilangkan tanda dari gincu gelap ini setelah anda menikmati makanan.

Gaya rambut yang kompleks dengan baantuan penyembur rambut dan gel, rambut belakang, atau keriting yang tidak semula jadi boleh menyerupai seperti anak patung. Gaya ini memang ia tidak begitu menarik.

Wanita sering menitikberatkan solekan di bahagian mata. Tetapi awas jangan keterlaluan menyoleknnya kerana boleh menjadikan diri anda kelihatan sangat tidak menarik. Seelokanya pilih warna natural lebih cantik.

Minyak wangi sekiranya bercampur bau akan menghasilkan bau yang tidak enak. Elakkan dari wangian yang terlalu banyak penggunaan bahan kimia atau terlalu manis.

Kening yang dirias dengan pensel hitam boleh membuat kesan yang tidak sesuai dengan kecantikkan semulajadi anda. Kening sebenarnya adalah pelengkap solekan di wajahmu. Jangan campur adukkan dengan pewarna lain.

Kuku akrilik panjang atau manicure cerah yang kompleks dengan banyak rhinestones atau corak pelik boleh muncul sedikit pelik. Ia juga boleh melihat seolah-olah anda cuba terlalu keras. Bagi anda si hijabi kenakan inai bagi memudahkan anda solat.

Oleskan pemerah pipi cukup sekadar memerahkan di bahagian pipi tetapi tidak terlalu kerterlaluan seperti pelakon teater kerana fungsi pemerah pipi untuk menaikkan seri si pemakai.

Asas foundation yang terlalu tebal membuatkan wajah kelihatan seperti topeng, yang tidak menambah daya tarikan. Di samping itu, ia tidak menyelesaikan masalah untuk menyembunyikan jerawat tetapi hanya akan memberikan kesan yan buruk pada kulit. Lebih baik menggunakan asas dengan tekstur ringan (contohnya BB dan krim CC): mereka membuat nada kulit walaupun tanpa kesan topeng.

SUMBER: BRIGHTSIDE


Perkongsian ‘Homemade’ Inai Guna 3 Bahan Dapur Wanita Ini Pernah Viral. Yang Penting Sah Untuk Solat!

Setiap kali ada saudara mara yang kahwin acara paling ditunggu adalah malam berinai. Rasa seronok dapat mewarnakan kuku dengan inai ‘homemade’ menggunakan daun inai.

Namun sekarang daun inai agak sukar untuk dicari dan proses membuatnya juga leceh. Daun inai kena hancur betul dan kemudian dicampur dengan kapur atau nasi untuk menjadikan ia lebih merah kekuningan.

Sabun

Pewarna

Sedikit kapur

2. Sapu pada jari satu persatu dengan kemas. Biarkan seketika sebelum dibasuh bersih.


Biji Labu Bantu Melawan Kanser & Sakit Jantung! Ketahui 5 Cara Untuk Menambahnya Dalam Diet Anda

Biji labu yang kecil tetapi berkesan adalah kuasa besar nutrien. Ketahui cara makan biji labu dan masukkannya dalam diet harian anda.

Biji labu semakin menjadi pilihan snek yang popular. Orang ramai menukar makanan ringan yang diproses seperti biskut atau wafer dengan biji labu. Ada beberapa cara bagaimana untuk makan biji labu dan memasukkannya ke dalam diet harian anda.

Biji labu adalah bahagian buah labu yang boleh dimakan dan rasanya manis. Ia lebih dikenali sebagai pepitas atau kuaci. Biji-bijian ini sangat berkhasiat dan tidak ada sebab mengapa anda tidak boleh menjadikan ini sebagai sebahagian daripada diet anda.

Jangan nilai benih hijau kecil ini dengan saiznya. Walaupun bersaiz kecil, biji labu penuh dengan vitamin dan mineral, malah boleh membantu dalam melawan beberapa penyakit kronik.

Dipenuhi dengan antioksidan dan menjadi sumber yang kaya dengan fosforus dan magnesium, biji labu sangat bagus untuk kesihatan jantung kita dan mengurangkan risiko strok jantung. Sebagai sumber semula jadi tryptophan, biji labu menggalakkan tidur. Kajian juga menunjukkan bahawa biji labu mempunyai sifat anti-kanser yang boleh menghentikan pertumbuhan sel-sel kanser payudara dan prostat.

Terdapat banyak cara di mana seseorang boleh memiliki biji kacang ini tetapi berikut adalah 5 cara yang sihat untuk memasukkan biji labu dalam diet harian anda.

Cara terbaik dan paling mudah untuk makan biji labu adalah dengan mula memakannya. Simpan ia dalam balang kecil dan makan pada bila-bila masa anda mahu. Terdapat banyak jenis yang terdapat di pasaran seperti masin atau karamel tetapi yang terbaik adalah untuk membuatnya kosong dan menikmati rasa manis dan pedasnya!

Apa sahaja yang anda masak, manis atau sedap, akan diperkaya dengan hiasan biji labu. Sama ada bijirin sarapan pagi anda, salad atau pencuci mulut seperti kek cawan atau puding, anda boleh taburkan beberapa biji labu di atasnya untuk menjadikannya lebih rangup, berperisa dan berkhasiat.

Anda boleh membuatnya dibakar atau ditumis. Boleh memasaknya dalam salah satu hidangan kuah kegemaran atau anda boleh mengambil beberapa biji dan menumisnya dalam sedikit minyak zaitun atau mentega. Ini akan memberikan kerisik pada biji labu anda dan meningkatkan rasanya.

Anda boleh membuat salad-cum-chaat yang sihat dengan biji labu. Cincang sedikit bawang besar, ketumbar dan cili hijau ke dalam biji labu dan perahkan sedikit perahan limau nipis dan masukkan garam secukup rasa. Campurkan dan anda telah menjadikan satu hidangan lazat chaat biji labu!

Biji labu boleh menjadi tambahan yang sihat kepada smoothie sarapan anda. Semasa membuat apa-apa jenis smoothie, pisang, blueberry atau mangga, tambahkan segenggam biji labu yang telah direndam dan gaulkan bersama.

Ini adalah kalori yang tinggi dan boleh menyebabkan berat badan anda bertambah jika tidak dimakan dalam kuantiti yang betul. Satu perempat cawan biji labu setiap hari adalah cukup baik untuk mendapatkan manfaat kesihatan tanpa meningkatkan kiraan kalori anda.


5 Makanan Yang Membantu Kurangkan Masalah Cepat Lupa, Betul Ke?

Mesti anda pernah kan tiba-tiba terlupa nak bawa dompet, benda-benda penting atau tertinggal pelitup muka walaupun dah banyak kali ingatkan diri supaya tidak terlupa. Sampai kadang-kadang jadi geram dengan diri sendiri!

Sakit pelupa merupakan satu habit yang normal bagi semua manusia. Siapa sahaja yang tidak pernah lupa. Terdapat banyak faktor yang boleh menjadi punca cepat lupa. Antaranya ialah seperti faktor usia, kurang tidur ataupun kesan pengambilan ubat-ubatan tertentu.

Namun, sekiranya tabiat pelupa ini berterusan, ia dikhuatiri akan menimbulkan masalah meskipun faktor genetik, usia serta gaya hidup. Bagi anda yang cepat lupa dan susah nak fokus ketika melakukan sesuatu perkara, anda boleh cuba amalkan senarai makanan di bawah ini.

Terdapat banyak jenis coklat yang biasa dimakan. Salah satunya ialah dark chocolate atau biasa dikenali sebagai coklat gelap. Biasanya, coklat gelap dijadikan kek dan adunan roti. Coklat jenis ini mempunyai warna yang dalam dan rasa yang pahit, menjadikannya sesuai sebagai penyedap rasa, aroma atau penambah warna.

Diperbuat daripada biji koko, coklat gelap juga mempunyai pelbagai manfaat, salah satunya adalah antioksidan. Antioksidan ini sangat baik untuk kesihatan otak, melawan penyakit pelupa serta berperanan merangsang pertumbuhan dan perkembangan saluran darah serta neuron pada bahagian otak yang bertanggungjawab untuk memori dan pembelajaran.

Sama seperti dark chocolate, buah beri turut mengandungi antioksidan. Antioksidan dalam buah beri termasuklah anthocyanin, asid kafeik, katekin, dan kuersetin. Kajian pada tahun 2014 menyatakan bahawa, sebatian antioksidan dalam buah beri mempunyai banyak kesan positif kepada otak diantaranya:

Mesti anda tak biasa dengar mengenai ikan berlemak ini kan? Ikan berlemak merupakan ikan yang mengandungi kandungan minyak atau omega-3 yang tinggi seperti salmon, kod, tenggiri, kembung, tuna dan ikan selayang.

Omega-3 dalam ikan jenis ini membantu membina membran di sekitar setiap sel dalam tubuh, termasuklah sel otak. Hasilnya, ia memperbaiki struktur sel otak yang disebut sebagai neuron.

Kekacang dan bijian mempunyai sifat dan faedah yang serupa. Kedua-duanya adalah makanan ruji di banyak tempat di dunia. Makanan ini agak mudah ditanam dan pada masa yang sama, terutamanya untuk kekacang, ia memperkayakan tanah yang menjamin penanaman barunya.

Makanan jenis ini baik untuk otak kerana mengandungi asid lemak omega-3 dan juga antioksidan. Menurut satu kajian pada tahun 2014, pengambilan kacang yang lebih tinggi secara keseluruhannya dikaitkan dengan fungsi otak yang lebih baik pada usia yang lebih tua.

Kacang dan bijian juga merupakan sumber yang kaya dengan vitamin E dan berperanan melindungi sel daripada tekanan oksidatif yang disebabkan oleh radikal bebas.

Ramai yang sering mengatakan minum kopi mendatangkan kesan buruk pada kesihatan. Namun siapa sangka, kopi sebenarnya membantu menguatkan ingatan anda dan melawan penyakit pelupa.

Untuk pengetahuan anda, kafein dalam kopi diketahui boleh menyekat bahan dalam otak yang dipanggil adenosin, yang bertanggungjawab membuatkan seseorang berasa mengantuk.

Sumber info dan gambar: Hello Doktor dan Pexels


Stress Fikirkan ‘Masalah Kulit’ Makin Teruk? Serum Ini ‘Mampu’ Atasinya!

Setiap individu mempunyai jenis kulit yang berbeza, begitu juga dengan permasalahan kulit yang dihadapi. Tahukah anda, untuk mengatasi masalah kulit yang pelbagai, pemilihan dan penggunaan produk yang tepat adalah amat penting! Jangan sembarangan pilih produk, risau masalah kulit itu akan menjadi lebih teruk nanti sis.

Justeru, pelopor produk kecantikan yang semakin mendapat perhatian di hati Hijabi Malaysia, Wardah Beauty merupakan jenama produk kecantikan dari tanah seberang yang kualitinya tidak perlu dipertikaikan lagi, menariknya jenama ini memiliki rangkaian produk yang mampu menyelesaikan pelbagai jenis masalah kulit seperti jerawat, jeragat, kulit kusam sehinggalah masalah kedutan kulit dan garis halus.

Antara produWardah Beauty yang wajib Hijabi cuba adalah serumnya! Kerana ia direka khas untuk menyelesaikan masalah kulit wajah secara khusus, lebih menarik lagi produk ini mempunyai status halal dan dirumus menggunakan bahan-bahan yang selamat pada kulit.

Mesti hijabi teruja dan tak sabar nak tahu, serum Wardah bagaimana yang sesuai untuk atasi masalah kulit sis kan? Disini Hijabista senaraikan manfaat dan pengkhususan Wardah The Serum Expert mengikut jenis permasalahan kulit:

Wardah Hydra Rose Micro Gel Serum dirumus khas untuk menangani masalah kulit kering (dry skin) kerana serum dari ekstrak ros ini diformulasi untuk membantu menghidrat dan melembapkan kulit wajah.

Malah, ianya diperkaya dengan kandungan minyak yang diekstrak dari bunga mawar, serta mampu memberikan penghidratan secara aktif selama 72 jam sekaligus menjaga dan mengawal kelembapan kulit sepanjang hari!

Lebih menarik lagi, butiran Hydra Moist Micro Gel yang terkandung didalam serum ini mempunyai zarah yang begitu halus, hingga mampu menembusi setiap lapisan kulit hingga ke dasar untuk memberikan kelembapan yang luar biasa.

Memiliki kulit wajah yang cerah, sihat dan berseri sememangnya menjadi dambaan setiap wanita-wanita Asia, dengan penggunaan ‘Wardah Crystal Secret Dark Spot & Brightening Serum’ impian memiliki kulit cerah dan mulus bakal menjadi kenyataan dan bukan sekadar angan-angan.

Selain, memudarkan bintik hitam dan mengecilkan liang pori pada wajah, serum ini juga membantu mencerahkan kulit serta memperbaiki tekstur dan warna kulit yang tidak sekata.

Ini demikian kerana, serum ini kaya dengan bahan aktif yang mampu mencerah dengan lebih efektif terutamanya ke atas kulit yang mempunyai pigmentasi.

Justeru, untuk mendapatkan kulit idaman, kenalah gunakan serum Wardah ni sebagai rutin harian secara konsiten, confirm tak menyesal bila akhirnya kulit menjadi lebih halus, cerah, anjal dan lembap.

Untuk atasi masalah kulit kusam, apa kata Hijabi gunakan Wardah Lightening Serum Ampoule ni, yang mana serum ini mempunyai kandungan 10X Advanced Niacinamide yang boleh mencerahkan kulit, menyamarkan parut jerawat dan juga melindungi kulit daripada terdedah kepada blue light.

Wardah C-Defense Serum adalah antara serum yang paling mendapat sambutan ramai kerana mempunyai kandungan vitamin C yang mampu memberi kesan kulit yang sihat, berseri serta malar segar.

Serum ini sesuai digunakan oleh hijabi yang mahu kulit wajah sentiasa kekal sihat, teroksida dan cerah. Wardah C-Defense Serum mengandungi vitamin C bergred tinggi yang berkebolehan meresap kedalam lapisan eperdermis kulit dengan sekelip mata, serta mengekalkan tona kulit agar semakin cerah. Antara kandungan yang terdapat dalam serum ini adalah Vitamin C, Biosaccharide, dan Aloe Vera. Selain mencerahkan dan melembapkan, serum ini juga akan melindungi kulit daripada radikal bebas.

Serum ini ‘wajib’ ada bagi hijabi tidak mahu jerawat mencacatkan penampilan serta kulit wajah! Katakan tidak kepada jerawat dengan bantuan Wardah Acnederm Acne Care Serum, serum ini mampu membantu hijabi yang mengimpikan kulit yang mulus, licin dan bebas cela. Dihasilkan dari campuran bahan-bahan yang mampu mnegatasi masalah jerawat dan memberikan hasil kulit anti jerawat serta mencegah timbulnya jerawat baru.

Wardah Acnederm Acne Care Serum adalah serum yang diformulasi mempunyai tekstur ringan dan bebas minyak, agar ia mudah menyerap kedalam kulit wajah berjerawat dengan pantas dan membuatkan kulit yang rengsa akibat jerawat menjadi segar dan terhidrasi dengan baik.

Dah beli, jangan lupa amalkan secara konsisten okay! Lepas dah dapat hasil yang dimahukan jangan lupa tag @wardahbeauty_my di Instagram, dan hashtag #WardahSerumExpert #WardahSkinExpert #WardahMalaysia dan kongsikan pengalaman anda sebagai pengguna setia Wardah Beauty!


Petua Jaga Rambut Cara Tradisional Salah Satunya Cuci Rambut Guna Air Sejuk

Ramai wanita sanggup mengeluarkan bajet yang tinggi untuk rawatan wajah, tetapi agak berkira apabila membabitkan penjagaan rambut. Pada hal penjagaan rambut tidak boleh diabaikan walaupun masih dalam usia yang muda.

Mungkin ada yang beranggapan wanita yang berhijab tidak perlu menitik beratkan soal penjagaan rambut. Hakikatnya sama ada anda berhijab atau tidak, penjagaan rambut tetap diutamkan walaupun kita berhijab.

Tetapi hakikatnya mereka yang berhijab inilah yang perlu lebih berhati-hati menjaga mahkota yang satu ini agar tidak berbau hapak.

Maklumlah seharian mengenakan hijab tanpa ada udara yang masuk boleh menyebabkan bau kurang enak terhasil dari rambut ini.

Selain mengenakan syampu setiap kali mandi, terdapat 10 cara lain yang perlu dilakukan bagi memastikan rambut kekal segar, bercahaya dan tidak kusam.

1. Jika anda memakai tudung kepala, pastikan rambut anda dikeringkan terlebih dahulu. Jika tidak, rambut anda akan bermasalah seperti berkelemumur, rambut berbuah, rambut berbau dan rasa tidak selesa seperti pening kepala.

2. Semasa anda mengeringkan rambut dengan tuala, cara terbaik ialah melurutkan tuala secara lembut dan perlahan-lahan dari atas hingga ke hujung rambut. Lakukan berulang kali dan biarkan ia kering sendiri. Jangan gosok rambut anda secara kasar.

3. Untuk mengembalikan kesegaran rambut bagi yang bertudung, letakkan santan kelapa di atas rambut. Biarkan ia seketika dan ia lebih berkesan jika dibalut dengan tuala. Langkah seterusnya ialah bilas dengan air bersih dan kemudian basuh rambut dengan menggunakan syampu yang sesuai. Untuk kesan yang terbaik, amalkan cara ini seminggu sekali.

4. Sewaktu anda tidak mengenakan tudung, sikat rambut anda dan elakkan daripada tidak terurus. Secara tidak langsung ia akan memastikan akar rambut dan kulit kepala mendapat pengudaraan yang secukupnya.

5. Untuk menghilangkan kelemumur, gosokkan kulit kepala anda dengan limau purut yang telah dihangatkan. Setelah kelemumur gugur, basuh rambut dan kulit kepala anda dengan syampu anti kelemumur dan lebih baik jika ia ada campuran limau purut sekali.

6. Kesalahan memilih syampu juga turut menjadi penyebab rambut gugur. Untuk rambut yang berminyak, pilih syampu yang boleh digunakan setiap hari. Faktor rambut berminyak seperti ketidakstabilan hormon mengakibatkan sebum dikeluarkan secara berlebihan, tekanan yang anda alami, keadaan cuaca panas atau pun anda banyak mengambil makanan yang berlemak.

7. Sikat rambut anda bila perlu sahaja. Tetapi jangan biarkan ia sampai tidak terurus. Ini kerana, jika selalu sangat menyikat rambut, ia menyebabkan kulit kepala menjadi panas dan menghasilkan minyak yang berlebihan.

8. Gunakan air sejuk ketika membasuh rambut untuk kesegaran kulit kepala yang optimum.

9. Elakkan penggunaan alat pengering rambut supaya rambut tak mudah kusam. Jika anda tetap memilih penggunaan alat pengering rambut, gunakannya pada suhu yang tinggi. Jangan gunakannya pada suhu yang rendah kerana penggunaan pada suhu rendah akan mengambil masa yang lebih lama untuk mengeringkan rambut anda. Risikonya ialah rambut anda lebih mudah rosak.

10. Untuk mendapatkan rambut yang halus, gunakan sikat yang bergerigi penuh dan rapat untuk mengelakkan rambut sudah untuk disikat.

Sumber kredit: Via Petua Ibu


Jangan Skip Makan Pagi, Banyakkan Minum Air Putih & Kurangkan Makan Manis Tip Pantas Turunkan Berat Badan

Masalah kenaikan berat badan memang sering menghantui kaum wanita. Mereka boleh jadi tidak tentu arah jika baju yang biasa dipakai sudah tidak muat.

Mereka juga akan jadi resah setiap kali angka di mesin penimbang menunjuk pada angka 60 ke atas. Waktu itu barulah mula menyesal dengan apa yang dimakan sebelum itu.

Bentuk badan yang langsing pastinya menjadi idaman setiap wanita. Bagi mereka yang mahu kekal langsing boleh amalkan 6 tip mudah ini untuk turunkan berat badan.

Kebanyakan daripada kalangan kita ramai yang belum faham dan mengetahui tentang diet akan memiliki keinginan untuk menurunkan berat badan mereka serta obses untuk tidak mengambil sarapan pagi. Ini kerana ia merupakan kesalahan yang cukup merugikan kita , dan ia akan melambatkan lagi metabolisme tubuh badan . Makan dengan ini, haruslah kita mengambil sarapan tetapi haruslah makanan yang kaya serat, protein, dan gizi, seperti sayuran, putih telur, serta susu.

Cara menurunkan berat badan ialah memanfaatkan air putih. Air putih sangat membantu proses penurunan berat badan. Dengan banyak minum air putih akan meningkatkan hidrasi sel-sel tubuh yang akan meningkatkan proses metabolisme. Dalam menjalankan diet sebaiknya meminum air putih sebanyak 8 gelas sehari.

Bagi anda yang tidak memiliki banyak waktu tentunya boleh  melakukan senaman secara baik di dalam rumah contoh yang mudah ialah kita boleh menggunakan tangga dengan turun naik tangga dengan berkala , berzumba dan aerobik serta terapkan untuk sering berjalan-jalan di kawasan rumah. Hal itu akan membantu membakar kalori dalam tubuh. Jadi anda harus banyak bergerak dan beraktiviti yang membuat tubuh bergerak.

Gula berada dalam pelbagai makanan dan minuman sehari-hari. Terlalu banyak gula dapat meningkatkan risiko sejumlah penyakit yang mempengaruhi kesihatan. Pengambilan gula yang banyak akan memberikan kesan yang cukup teruk.

Tabiat makan pada lewat malam adalah kurang sihat dan boleh memberikan kesan negatif ke atas kesihatan dan kesejahteraan anda. Ia adalah penting untuk mengelakkan tabiat ini jika anda ingin mengekalkan kesihatan yang baik sepanjang hayat.

Makanan proses atau lebih mudah dipanggil makanan segera kurang baik untuk kesihatan. Ini kerana ia mengandungi hanya sedikit khasiat pemakanan. Jika dijadikan hidangan yang dinikmati sekali-sekala, makanan itu kurang memudaratkan. Tetapi jika terlalu kerap diambil, ia boleh menimbulkan kesan buruk daripada segi pemakanan. Tanpa disedari, ia akan mendedahkan seseorang kepada pelbagai penyakit.


Penat Setelah Pulang Dari Kerja, Belai Kulit Anda Dengan ‘Scrub’ Buatan Sendiri. Ini 5 Pilihan DIY ‘Scrub’ Yang Mudah!

Pulang sahaja dari tempat kerja pastinya kulit sudah menjadi kusam dan tidak bermaya. Jika dibiarkan, ia akan menyebabkan kesihatan kulit terganggu dan akhirnya menyebabkan kulit tampak tua dari usia.

Apakata anda belai kulit anda dengan scrub’buatan sendiri. Jimat kos dan bahan-bahannya mudah dicari, pastinya anda boleh berehat sambil memberi khasiat kepada kulit anda! Apa yang pasti, ia juga menjimatkan masa anda! Nak tahu pilihan scrub yang boleh dibuat di rumah? Jom baca!

Bahan-bahan:

1 biji betik

½ cawan madu

2 sudu besar air

Cara – cara :

Kisar semua bahan-bahan dan masukkan dalam bekas bersih dan simpan dalam peti sejuk. Tahan hingga seminggu. Untuk menggunakannya, basahkan muka terlebih dahulu. Ambil 1 sudu besar bancuhan betik tadi, masukkan dalam kain bersih. Gosok muka dengan kain. Biarkan pati betik bercampur jus limau nipis tu rata ke seluruh muka. Buat 2 kali sehari.

Bahan-bahan :

½ cawan gula

½ cawan serbuk kopi

1 cawan minyak kelapa

Cara – cara:

Campurkan serbuk kopi dengan gula dan gaul sehingga sebati. Masukkan minyak kelapa ke dalam campuran kopi dan gula tadi. Gunakan tangan untuk melenyek rata ketiga-tiga campuran agar minyak kelapa boleh cair mengikut suhu badan kita. Letak dalam balang kaca dan sedia untuk digunakan.

Bahan – bahan :

2 cawan gula

1 cawan minyak biji anggur

1 sudu teh ekstrak vanilla

2 sudu besar bunga lavender kering

12 titik minyak essential lavender

Cara – cara:

Campurkan kesemua bahan-bahan tersebut ke dalam satu mangkuk bersaiz sederhana. Gaul rata sehingga sebati. Simpankan di dalam balang kaca dan gunakan ketika mandi. Goncang sebelum digunakan.

Bahan-bahan:

1 cawan minyak kelapa

½ cawan gula perang

¼ cawan serbuk koko

Cara – cara:

Campurkan minyak kelapa, gula perang dan serbuk koko dalam sebuah mangkuk bersaiz sederhana dan kacau sehingga sebati. Simpan di dalam balang kaca dan boleh digunakan setiap hari ketika mandi.

Bahan-bahan:

1 biji timun

1/2 cawan gula halus

Cara-cara:

Terlebih dahulu, kisar timun secara halus sehingga pekat. Kemudian, gaulkan dengan gula sehingga adunan menjadi sebati. Setelah siap gaul, anda boleh letakkan di permukaan yang tertentu.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Usia Semakin Meningkat Tapi Badan Ramping Persis Anak Dara! Inilah Rahsianya Yang Wajib Anda Tahu!

Bayangkan jika anda sudah mencecah usia 40-an, dan bentuk badan anda persis anak dara yang berusia 18 tahun? Ramping, langsing dan kurus! Pasti semua orang mahu memilikinya!

Ramai diantara kita mengalami masalah berat badan yang teruk apabila usia semakin meningkat. Alasan-alasan seperti tidak mempunyai masa untuk bersenam, terlalu sibuk dengan urusan kerja rumah dan stamina sudah tidak kuat menjadi antara alasan untuk mengelat dari memiliki bentuk badan yang ideal.

Usah buntu! Kami tampilkan tip terbaik untuk memiliki bentuk badan yang langsing walaupun sudah meningkat usia!

30 Minit Sudah Tidak Memadai

Ubah corak senaman anda! Jika usia semakin bertambah, maka anda juga harus menambah tempoh senaman anda! Bukan kurangkan ya! Sekiranya sebelum ini anda selalu bersenam selama 30 minit sehari dan ia berkesan untuk mengekalkan bentuk badan anda walaupun anda tidak menjaga pemakanan. Tetapi setelah umur mencecah 30an, anda perlu menggandakan tempoh senaman anda kepada 45 sehingga 60 minit selama empat kali seminggu untuk hasil yang lebih memuaskan.

Kardio Tidak Membantu Anda Kurus

Ha! Seperti tempoh senaman, bentuk senaman juga harus ditukar untuk disesuaikan dengan umur anda! Jika sebelum ini berjalan dengan pantas atau joging boleh membuatkan anda kurus dengan cepat, kini ia sudah tidak memadai lagi. Apa kata untuk menjadikan rutin senaman anda lebih menarik dan berkualiti, selang-selikan senaman kardio dengan mengangkat berat kerana hanya dengan cara ini tahap metabolisme anda kekal aktif serta membantu anda kurus dengan cepat di samping dapat membina otot.

Bersenam Dengan Berterusan

Jangan berhenti bersenam! Ramai diantara kita yang mudah berpuas hati dengan bentuk badan yang dimiliki dan berhenti dari bersenam. Cuba setkan dalam fikiran, anda bersenam untuk sihat. Pasti anda akan sentiasa bermotivasi untuk melakukan senaman!

Setelah anda membina otot tetapi tidak mengamalkan senaman secara berterusan, pada usia 30-an, otot anda akan kurang beratnya di mana ia akan menjadi lebih kecil dan menggeleber. Lebih memeningkan kerana apabila ini terjadi, lemak akan mudah terbentuk di sekeliling otot walaupun anda merasakan yang anda menjaga pemakanan anda. Jadi, jangan sesekali berhenti bersenam!

Bersenam Dengan Betul

Lebih baik sekiranya umur anda sudah mencecah 30-an, janganlah anda memilih senaman yang terlalu ekstrem kerana walaupun anda mahu membina otot untuk meningkatkan tahap metabolisme, anda perlu menjaga sendi dan tulang anda juga. Sekiranya anda ke gimnasium, dapatkan khidmat nasihat jurulatih di situ. Ataupun anda boleh memilih senaman yang sesuai seperti yoga atau pilates yang sememangnya ada tenaga pengajar untuk memantau anda.

Rehat Jika Perlu

Jika anda terlalu memaksa diri untuk bersenam tanpa rehat, ia juga memberi beban yang tinggi kepada tubuh badan anda. Akhirnya, anda tidak dapat melakukan senaman secara konsisten. Usah bebankan tubuh badan anda. Bersenam dengan cara dan masa yang betul. Ingat ya! Badan anda juga diperlukan untuk jangka masa yang lama!


Bila Buka Kasut Bau Kaki Macam Belacan, Doktor Ini Kongsi Tip Elak Kaki Berbau

Bau kaki yang kuat tentunya membuatkan seseorang itu berasa rendah diri. Bukan itu sahaja, orang sekeliling pun rasa tidak selesa dengan bau yang menyengat itu. Jika masalah ini lama-lama dibiarkan tentunya masalah ini akan menyebabkan anda kehilangan rakan-rakan.

Mana tidaknya, siapa yang mampu menahan bau yang kuat sehingga mengganggu tumpuan. Lebih buruk lagi jika berada di ruang atau bilik yang tertutup, tentu lagi teruk keadaannya.

Kalau anda ada masalah kaki berbau, boleh cuba tip di bawah ini. Sekurang-kurangnya bagi anda yang mengalami masalah bau kaki, ada usaha untuk mengatasi masalah yang dialami.

Cuci Daki Kaki
Kaki berdaki adalah medium sesuai untuk bakteria dan kulat hidup. Semasa mandi, pastikan sental daki di kaki, terutamanya di celah jari.

Buang Cagu/Kematu
Cagu(cengkam), kematu(callosity) dan kulat air adalah antara sebab kaki berbau. Pastikan kaki anda bebas masalah ini. Kalau ada, jumpa doktor.

Potong Kuku Pendek
Kuku jari kaki yang panjang adalah tempat kotoran, daki dan bakteria berkampung(berkumpul). Jadi, pastikan kuku anda sentiasa pendek.

Pakai Stokin Sesuai
Disarankan guna stokin kapas(cotton) atau bulu bebiri(wool) kerana ia beri pengudaraan dan menyerap peluh lebih baik berbanding nilon.

Pakai Kasut Sesuai
Pakai kasut yang tidak ketat dan diperbuat daripada kulit atau kanvas, kerana ia beri pengudaraan yang baik berbanding material lain.

Tukar Stokin Setiap Hari
Stokin menyerap peluh dan menjadi lembap. Peluh itu busuk, dan medium sesuai untuk kulat dan bakteria tumbuh.

Elak Pakai Kasut Sama Setiap Hari
Beli 2 pasang kasut kerja/sekolah. Satu pakai, satu jemur. Selang seli. Kasut lembap galakkan pembiakan bakteria dan kulat. Cuci kasut setiap minggu.

Pakai Ubat Anti-Perspiran
Di farmasi, boleh beli sabun, spray, talkum atau rendaman untuk kurangkan perpeluhan di kaki. Spray kasut dengan ubat anti-bakteria dan kulat.

Elak Kongsi Stokin atau Kasut
Pelajar di asrama selalu kongsi (baca: rembat) stokin dan kasut kawan. Kalau kawan tu kakinya ada kulat atau bakteria, berkongsi sekalilah. Pakej.

Petua Orang Lama
Boleh cuba rendam kaki dalam air garam, air lemon, kopi atau teh, KECUALI jika ada kencing manis atau masalah saraf(kebas/lumpuh) kaki.

HIJABISTA: Kunci utama bagi mengelakkan masalah bau kaki ialah dengan menjaga kebersihan.


Lengan Berketul-Ketul! Netizen Geram Lihat Kecomelan Bilal, ‘Copy Paste’ Neelofa Masa Kecil Versi Lelaki

Anak bekas pengacara popular MeleTOP, Bilal membuatkan netizen geram tak keruan, apabila melihat gambar bersama ibunya yang dimuatnaik oleh Neelofa di Instagram baru-baru ini.

Dalam, hantaran sama Neelofa juga berkongsikan ganbarnya ketika masih kecil dan bersetuju bahawa dia dan Bilal saling tak tumpah, dan mempunyai raut wajah serupa sewaktu masih kecil.

“Ummi’s mini-me 🙃.”- Tulis Neelofa di ruangan kapsyen Instagram miliknya.

Sehubungan itu, hantaran tersebut telah dihujani dengan pelbagai komen dari para peminat dan rakan selebriti seperti Fouziah Gous, Mira Filzah, Yaya Zahir, Nabila Razali, dan ramai lagi yang bersetuju dengan kapsyen yang ditulis Neelofa.

Malah, rata-ratanya meluahkan rasa teruja dan geram dek kecomelan Bilal yang mirip dan mewarisi wajah ibunya, Neelofa.

“Eh eh Bilal kenapa pakai baju Mommy tu 😛,” tulis Fouziah Ghous

“Gigit dia. Ngap ngappp!,”komen Mira Filzah

“Nak gigit tangan tu 😍😍😍😍😍😍,” kata Yaya Zahir

“Main gym ke Bilal?? Ketul-ketul. Sebijik Ummi, copy paste,” ujar netizen

Untuk Rekod, pada 27 Mac 2021, Neelofa telah mengakhiri zaman bujang bersama jejaka pikihan hatinya, pendakwah bebas yang juga pelakon, PU Riz di Hotel Grand Hyatt Kuala Lumpur.

Pasangan merpati dua sejoli itu, kemudian dikurniakan seorang cahaya mata lelaki, Muhammad Bilal yang dilahirkan pada 29 Januari 2022 sebagai penyeri hidup dan pengikat kasih sayang antara Neelofa dan Haris Ismail.


Tren Mekap Ala Korea, 42 Himpunan Kosmetik Jenama Korea Terbaik Di Pasaran.

Ketika ini, kebanyakan dari anda sudah terbiasa dengan keajaiban produk perawatan kulit dari Korea. Mulai dari cleansing balm, toner, essence, ampoule, dan lainnya. Bukan Itu sahaja, para pakar di komuniti kecantikan Seoul pelbagai pilihan makeup Korea terbaik di pasaran yang menjadi dambaan hijabi.

Makeup artist Laneige, Cat Koh mengungkapkan bahawa tren ini tengah popular di kalangan artis Korea, contohnya Lee Sung Kyung. Bintang drama Korea About Time itu di beberapa penampilannya memang terlihat tidak pakai eyeliner.

Dia hanya menggunakan eyeshadow dan menambahkan glitter di matanya. Menurut Cat Koh, mekap tanpa eyeliner membuat tampilan mata lebih bersih dan segar. Cat Koh menambahkan lagi, tren kecantikan Korea adalah tentang warna-warna bold. Warna seperti biru dan ungu ultraviolet akan banyak diminati.

Bagi wanita Korea, produk cushion pun masih dicintai kerana memberikan hasil yang glowy. Lebihan kini semakin banyak produk mekap Korea yang menawarkan produk cushion yang memiliki coverage tinggi sehingga boleh menyamai foundation. Berikut 42 kosmetik Korea terbaik yang boleh anda gunakan untuk mempercantik diri.

Salah satu primer terlaris yang berasal dari Korea adalah VDL Lumilayer Primer. Produk ini mengandung formula purple pearlescent yang berfungsi untuk mencerahkan kulit dan bersinar seperti kaca. Kamu boleh menyapukannya di seluruh atau mensasarkan titik tinggi di wajah sebelum mengabungkan dengan foundation di atasnya.

Primer Korea pertama datang dari Innisfree. Produknya dilengkapi dengan bahan berkualiti tinggi seperti Jeju Green Complex untuk menyihatkan kulit dan Jeju Persimmon Extract yang kuat dalam mengecilkan pori. Seperti namanya, No Sebum Blur Primer akan memberikan efek blur dengan membuat tekstur wajah jadi lebih lembut dan cerah. Kandungan natural mint dan mineral di dalamnya juga mampu menjaga keseimbangan produksi minyak agar mekup tahan lebih lama.

Hadir dalam 3 varian, Banila Co Prime Primer tak hanya membuat mekap jadi lebih halus dan tahan lama, tapi juga menawarkan manfaat lain. Misalnya, varian hydrating untuk menutrisi kulit agar sentiasa lembab. Banila Co Prime Primer Classic untuk melembutkan dan menghindarkan wajah dari kilap dan yang terakhir varian Matte yang sesuai untuk kulit berminyak. Primer ini mampu mengawal produksi sebum khususnya pada area T-zone dan pipi.

Salah satu produk unggul Clio ini juga punya fungsi lebih bukan sekadar menyamarkan pori-pori wajah dan membuat riasan jadi lebih halus. Tapi boleh membantu mengubati jerawat kerana kandungan tea tree di dalamnya. Clio Pre-Step Egg Pore Primer juga dilengkapi dengan sebum absorbing formula dan matte silica yang mampu menyerap kelebihan minyak dengan hasil akhir matte.

Best seller dari Missha ini disebut-sebut sebagai primer ajaib. Dilengkapi dengan teknologi polyhydroblur, produk ini akan menyamarkan tampilan pori, membuat mekap tahan lama, dan menjadikan hasil riasan nampak flawless. Missha Moist Layering Starter juga mengandung 63 peratus ekstrak madu dan emas untuk melembabkan wajah dan membuatnya kelihatan glowing. Menarik bukan?

Selain koleksi Etude House, Tony Moly Double Cover Foundation SPF 30 PA+++ juga dituntut bertahan di wajah hingga 24 jam tanpa perlu touch up. Full coverage, foundation yang tahan lama ini mampu menutup pelbagai kekurangan di wajah. Hasilnya pun flawless dan tampak lembut.

Kalau anda ingin foundation stick, koleksi Son & Park ini boleh dicuba. Lebihan lagi, di tengah-tengahnya ada bahagian berwarna hijau yang boleh dipakai untuk menutupi kemerahan di wajah. Untuk formulanya tersendiri, foundation ini mempunyai sebum capture system yang mampu mengawal produksi minyak berlebih. Oh ya, produk ini juga dilengkapi dengan berus lembut yang akan mempermudah anda dalam aplikasikannya ke wajah.

Foundation dari Clio ini mempunyai teknologi khusus yang mampu mengawal kadar minyak di wajah. Selain itu, di dalamnya mengandungi SPF 50 yang akan melindungi kulit dari efek buruk sinar UV. Yang penting lagi, Clio Kill Cover Stay Perfect Foundation mampu menyembunyikan pelbagai kekurangan di wajah seperti bekas jerawat, kemerahan, pori-pori, garis-garis halus dengan sempurna.

Ingin tampil flawless seperti Lee Sung Kyung? Cuba Laneige Water Glow Gel Foundation sebagai asa solekan. Tersedia dalam empat warna pilihan, anda tidak perlu khuwatir salah membeli foundie yang sesuai dengan warna kulit kerana foundation ini memiliki teknologi micro optimum color powder yang boleh menyesuaikan dengan warna kulit saat diaplikasikan ke wajah. Laneige ini mengandung asid amino cover powder. Kandungan ini akan membuat kulit wajah tampak halus dan lembab ketika riasan semakin tebal. Teksturnya yang gel juga memiliki tingkat kelembaban hingga 70%.

Raikan cahaya anda dari dalam dengan My Foundation 3.4 yang baru di innisfree. Asas ini memberikan liputan penuh menjadikan kulit anda bersinar sihat. Ini adalah asas cecair ringan yang meluncur ke wajah anda seperti kulit kedua, dengan selesa, meminimumkan penampilan pori-pori. Formulasinya tahan lama dan tahan pemindahan, menjadikan kulit anda kelihatan lembap dan tidak cakey sepanjang hari.

Kosmetik Korea terbaik selanjutnya adalah Missha M Perfect Cover BB Cream SPF 42 PA+++. Produk ini mampu meratakan warna kulit seperti asas yang lembap dengan konsistensi pelembap ringan pada waktu siang.

Tidak hanya skincare, kamu juga bisa mencUba varian BB Cream dari Dr. Jart+ dengan formula anti-darkening sehingga tidak terjadi oksidasi. Selain itu, produk ini mempunyai konsistensi yang dapat membuat kulit menjadi lebih halus dengan hasil akhir flawless dan full coverage. Produk ini membuat kulit lebih mudah bernafas, tidak mengandungi paraben, serta formula hypoallergenic yang sesuai untuk kulit sensitif.

Berbeza dengan produk BB Cream yang mempunyai konsistensi creamy atau cair, varian Holika Holika ini konsistensinya seperti jelly. Terdapat 80% kandungan Alaska glacier water serta vitamin yang boleh membuat kulit menjadi lebih sihat. Terasa ringan ketika diaplikasikan, BB cream yang ini memberikan hasil yang matte dan efek cooling juga calming, jadi terasa sangat ringan dan nyaman di kulit.

Ingin tekstur kulit menjadi lebih halus dan lembut? Cuba aplikasikan BB Cream yang dituntut dapat menyesuaikan juga menyatu dengan warna kulit. Kulit wajah terlihat natural serta cerah. Konsistensinya yang ringan serta mampu menutupi pori-pori dan masalah kulit. Tahan sepanjang hari, produk dari Secret Key ini juga tidak membuat kulit jadi iritasi.

Bukan hanya sebagai make up, produk ini juga mempunyai kandungan skincare yang dapat menutrisi kulit wajah. Kandungannya dituntut mampu untuk membuat kulit jadi lebih tegang, terhidrasi, dan juga memperbaiki kompleksi. Selain itu, ada pula manfaat untuk menutupi noda bekas jerawat serta mencegah penuaan.

Perfect Cushion Intense merupakan cushion dengan kandungan anti-aging yang dapat memberikan tampilan kilau secara semula jadi kulit. Produk ini diformulasikan dengan ekstrak Red Pine yang dapat memberikan tampikan kulit tegang, ekstrak Plum Blossom yang dapat meremajakan kulit, dan Radiance Pearl Powder yang dapat mencerahkan kulit. Anda boleh mengatur coverage dari produk ini sesuai dengan keperluan.

Satu lapis untuk tampilan natural dan tambahkan lapisan pada area yang memerlukan coverage lebih. Meskipun diaplikasikan secara berlapis-lapis, foundation ini tidak menyebabkan cakey. Pilihan shade yang ditawarkan Sulwhasoo Perfecting Cushion Intense juga cukup beragam, terdiri dari tujuh shade, dari Pale Pink hingga Dark Beige. Foundation ini juga sudah dilengkapi dengan SPF 50+ yang dapat melindungi kulit dari kerosakan akibat sinar matahari.

Clear Fit Blemish Cushion dari COSRX adalah foundation multifungsi berbentuk cushion yang memberikan manfaat dari skin care dan sun care sekaligus. Produk ini sesuai untuk semua jenis kulit, khususnya untuk anda pemilik kulit sensitif, berminyak, dan acne-prone. COSRX Clear Fit Blemish Cushion dilengkapi dengan kandungan centella asicatica yang dapat menenangkan kulit, memberi hidrasi, membuat kulit cerah dan terlihat lebih muda, serta niacinamide yang memiliki sifat anti-aging dan skin-healing.

Selain itu, produk ini juga mengandung SPF 47 PA++ sebagai perlindungan kulit dari UVA dan UVB, tanpa meninggalkan whitecast. Coverage dari produk dengan kemasan semi-matte ini medium hingga full, anda hanya perlu sedikit produk sahaja untuk meratakan warna kulit. COSRX Clear Fit Blemish Cushion baru tersedia dalam dua shade iaitu #21 Light Beige dan #23 Natural Beige.

Berbeza dengan cushion Korea yang kita tahu setakat ini, produk ini adalah produk yang bebas daripada span. Sebaliknya, produk padat itu diisi dengan krim pembetulan kulit nipis yang terdiri daripada 71 peratus pati. Produk ini dilengkapi dengan bahan pelembap yang sangat cerah seperti ceramides, niacinamide, dan squalene.

Kosmetik Korea terbaik adalah Troiareuke A + Cushion. Produk ini memiliki lapisan matte yang bertahan hingga 10 jam dan mencegah kilap. Ekstrak daun centella asiatica, AKA cica, adalah bahan utamanya. Dikemas dengan antioksidan, produk ini memberikan dorongan antimikroba untuk menangkal jerawat dan memberikan manfaat anti-inflamasi.

Anda pemilik kulit berminyak, tetapi ingin menggunakan cushion mekap? Ini produk cushion Korea yang wajib anda cuba! Laneige BB Cushion Pore Control adalah BB cushion dengan two-step oil control system yang dapat membuat kulit anda terjaga kelembapannya dan terlihat matte sepanjang hari. Wajah yang cerah dan halus berkat kemampuan produk ini dalam membuat pori-pori wajah menjadi blur serta membuat warna kulit lebih merata. Tekstur dari produk ini tergolong ringan, sehingga kulit akan tetap terasa segar meskipun telah menggunakan mekup seharian. Varian shade dari Laneige BB Cushion Pore Control terbilang paling lengkap dibanding cushion Korea lainnya kerana produk ini tersedia dalam 12 shade.

Produk ini merupakan finishing powder atau bedak yang digunakan setelah seluruh mekap anda sudah selesai. Skinfood Peach Cotton Multi Finish Powder tidak memiliki pigmen warna boleh digunakan oleh semua warna kulit. Bedak ini akan meratakan serta membuat complexion tahan lama dengan partikel calamine powder yang sangat halus. Uniknya lagi, bedak ini memiliki aroma peach yang menyegarkan.

Kemasan pink dari April Skin ini pastin buat anda tidak tahan untuk segera membelinya. April Skin Pink Magic Snow Cushion Powder merupakan produk unik yang menggabungkan teknologi cushion dengan formula bedak padat. Bedak ini menggunakan teknologi Water Glacier Island, di mana partikel bedak ini dapat memberikan kelembaban ekstra. Cushion powder ini juga dilengkapi SPF 30++.

Bedak padat dari jenama yang dikenali akan penggunaan bahan alaminya ini juga memproduksi bedak yang dituntut lembut dan tidak memberikan efek oksidasi. Dengan natural coated powder, Pure Shine Powder Pact ini dituntut dapat melembabkan sekaligus mencerahkan kulit. Terdapat dua pilihan warna pada bedak ini, iaitu Nude Beige dan Natural Beige.

Innisfree No Sebum Mineral powder adalah bedak mineral yang dirancang untuk mengawal produksi minyak berlebih yang menyebabkan jerawat. Bedak ini mengandung mineral alami dari pulau Jeju serta mint untuk menenangkan kulit berjerawat. Selain loose powder, Innisfree juga menyediakan No Sebum Mineral Powder bentuk compact. Sayangnya, Bedak ini masih mengandung fragrance sehingga tidak disarankan untuk digunakan jika kulit anda sensitif terhadap kandungannya.

Brand terkenal dan boleh dikira sebagai pelopor trend cushion ini juga memiliki bedak yang boleh membuat kulit anda glowing dan kelihatan lebih muda. Iope Perfect Skin Twin Pact hadir dengan fitur instant radiant coverage yang membuat partikel bedak dapat memantulkan cahaya, hingga memberikan efek berkilau. Bedak ini juga diperkaya dengan Hyaluronic Acid, kulit akan tetap terasa lembab selama pemakaiannya.

Satu lagi, concealer dari Korea yang layak untuk anda cuba adalah Nature Republic Botanical Concealer yang memiliki 2 shade warna pilihan, iaitu light beige dan vanilla natural. Concealer dari Nature Republic ini dapat menutup noda hitam, mata panda dan bekas jerawat di wajah kamu dengan sempurna. Teksturnya yang cair akan memudahkan untuk mengaplikasikannya menutupi mata panda meskipun hanya dengan jari. Selain itu, concealer ini juga mengandung sebum control.

Luna Long Lasting Tip Concealer jelas merupakan concealer yang terbukti sangat menakjubkan. Produk ini menggunakan bahan-bahan seperti pelembab vitamin E, chamomile yang menenangkan, dan krokot, yang berfungsi untuk menghaluskan dan mencerahkan.

The Face Shop Dual Veil Concealer hadir dalam 3 shade warna yang akan melengkapi solekan anda, iaitu ivory beige, apricot beige dan natural beige. Concealer dari Korea ini merupakan dual concealer ertinya memiliki 2 bentuk yang berbeza dalam 1 kemasan, stick dan liquid. Untuk stick, boleh digunakan lebih detail untuk menutupi kekurangan-kekurangan di wajah anda dalam skala kecil (jerawat/bekas jerawat), manakala liquid concealer untuk menutupi kekurangan yang lebih besar (dark circle/mata panda).

Etude House Big Cover Cushion Concealer dengan SPF 30/PA++ hadir dalam 6 shade warna pilihan, iaitu beige, illuminate, mint, peach pink, sand, dan vanilla. Concealer dengan tekstur liquid ini dapat menutupi kekurangan seperti mata panda dengan sempurna dan bertahan seharian. Banyaknya pilihan shade warna akan memudahkan kamu menyesuaikan dengan warna kulit anda sehingga tidak terkesan berat walaupun bersolek seharian.

Witch’s Pouch Perfect Cover Concealer adalah concealer yang mudah dibawa ke mana saja. Concealer ini memiliki bentuk kemasan auto stick dan terdiri dari 2 shade warna, light day beige dan natural day beige. Coverage dari concealer ini natural dan full coverage menjadikan wajah anda tampak lebih bersinar dan dewy.

Salah satu stor kecantikan kegemaran yang wajib disinggah adalah 3CE. Salah satu produk yang menjadi kegilaan adalah Palet Multi Eye Color 3CE di #Beach Muse. Joan Kim, YouTuber kecantikan menyatakan bahawa ia sangat menyukai produk ini kerana warnanya yang tahan lama dan mengkilap.

Keempat warna dalam Holika Piece Matching Palette di 03 Flower Cake sangat praktis bahkan bagi mereka yang tidak mahir dalam merias mata. Sangat dicadangkan untuk anda yang ingin tampil cantik bak artis Korea.

Untuk anda yang tidak hidup tanpa eyeshadow, produk ini mungkin ini cadangan yang tepat. Kombinasi matte dan shimmer yang berkilau menjadikan penampilan anda semakin sempurna dengan produk ini.

Untuk hasil solekanyang sempurna dan bebas minyak, perhatikan juga blush on yang kamu gunakan. Pilihlah blush on yang mengandung sebum powder seperti 3CE Mood Recipe Face Blush sehingga keringat dan minyak terserap dengan baik.  Produk ini juga memiliki tekstur ringan dan tidak menggumpal pada satu titik. Dikemas dengan kemasan yang bulat dan mungil, produk ini sangat mudah dibawa kemana saja. Sayangnya, produk ini tidak dilengkapi dengan brush.

Memiliki wajah yang sihat dan glowing juga boleh anda dapatkan dengan menggunakan blush on yang tepat. Sebagai pilihan, kamu boleh mencuba Peripera Ah Much Real My Cushion Blusher. Berbeza dengan blush on cushion lainnya, produk ini dikemas dalam bentuk botol. Setelah tutup botolnya dibuka, anda akan menemukan cushion yang empuk dan lembut. Ketika ingin menggunakannya, mudah sahaja hanya menekan tube dan blush on pun akan keluar. Produk ini juga tahan lama, terutama bagi kamu yang mudah berpeluh.

Mungkin anda sudah tidak asing dengan CC cushion, tapi bagaimana dengan blush on cushion? Jika anda suka dengan tekstur cushion, The Faceshop Hydro Cushion Blush ini perlu masuk dalam chart shopping mekap anda. Walaupun bertekstur cair seperti liquid blush on, warna yang dikeluarkan blush on ini akan tetap tampak semula jadi kerana diserap oleh cushionnya. Cara pemakaiannya juga lebih mudah, cukup menggunakan cushion puff dan tekapkan pada pipi secara perlahan.

Kombinasi dua warna menarik dan cantik, cubalah menggunakan Laneige Ideal Blush Duo. Formula yang terkandung di dalamnya membuat blush on ini tahan lama di kulit. Blush on varian Juicy Rose ini juga dilengkapi dengan dua kombinasi warna pink dan coral yang sesuai digunakan bersamaan. Terdapat berus kecil berujung bulat sebagai aplikator yang memudahkan dalam mengaplikasikan Laneige Ideal Blush Duo.

Fruity Squeeze Tint innisfree yang baru, tersedia dalam 9 warna terang, menambahkan cahaya lembapan yang bersinar. Sistem Lapisan Bersinarnya yang mempunyai kandungan kelembapan 30% lebih banyak mengandungi 10 minyak sayuran. Ia juga mengandungi ekstrak mutiara dan bahan-bahan yang menggebukan dan memperbaiki tekstur bibir kering dengan pengelupasan.

Fruity Squeeze Tint mengikat bibir anda, seolah-olah mereka dicelup dengan buah-buahan segar untuk penampilan yang tahan lama dan semula jadi. Ia mempunyai tekstur yang tidak melekit, licin, seperti cat air yang melekat di bibir dengan selesa walaupun dengan pelbagai aplikasi.

Clio Professional Virgin Kiss Tension Lip Oil Tint wajib dicuba untuk permula. Lip tint dengan formula ringan ini boleh buat bibir anda kelihatan lebih sihat dan berwarna natural. Kandungan lip tint seperti safflower oil, rosehip oil, sea buckthorn oil, dan broage seed oil untuk menjaga bibir anda tetap lembap. Warnanya pigmented tapi tidak berat dan tidak meleket di bibir.

Lip tint ini memang mempunyai tekstur yang agak tebal seperti lip cream. Tetapi begitu disapukan di bibir, rasanya ringan seperti tidak memakai apa-apa. Lip tint ini hasil akhir glossy yang natural. Sesuai untuk melengkapi penampilan anda seharian. Kelebihan lip tint ini adalah waterproof dan transferproof sehingga bertahan lama di bibir anda. Diperbuat dari 41 bahan yang berbeza untuk menghasilkan lip tint berkualiti tinggi.

3CE Maison Kitsune Velvet Lip Tint ini punya tekstur lembut dan memberikan hasil akhir matte yang cantik. Bibir kelihatan mulus, mengisi celah bibir secara penuh, dan yang pastinya ringan seperti tiada pakai apa-apa. Aromanya juga natural, berus aplikatornya panjang dengan bentuk doe foot di hujung, mudah menjangkau sudut bibir untuk menghasilkan riasan bibir sempurna.

Satu lagi lip tint ringan untuk melengkapi hari-hari anda. Mamonde Creamy Tint Squeeze Lip hadir dalam rekaan unik yang mirip krayon. Untuk memakainya anda tinggal menekan kemasannya dan mengeluarkan isinya secukupnya sahaja. Lip tint ini mengandung air mawar yang memberikan aroma wangi sekaligus menutrisi kulit bibir. Anda boleh menghasilkan ombre lip dengan lip tint ini. Keunggulan lain adalah warnanya yang semula jadi serta tahan lama.


Putihkan Kulit Wajah & Tubuh Seawal 7-8 Hari, Cuba Dulu Barulah Tahu Macam Mana Kesannya

Semua wanita sangat mengidamkan kulit wajah yang putih gebu. Terdapat banyak cara untuk mendapatkan kulit yang putih bersiha dan mulus sama ada secara semula jadi atau moden dengan penggunaan ubat.

Walau bagaimanapun kita harus faham bahawa kulit kita tidak semuanya sama disebabkan pelbagai faktor dan satu cara yang berkesan untuk seseorang tidak semestinya berkesan untuk orang lain.

Oleh itu, di bawah ini disenaraikan beberapa pilihan yang ada, supaya anda boleh melakukan eksperimen sehingga anda jumpa yang terbaik untuk anda.

TIP 5 CARA UNTUK PUTIHKAN KULIT WAJAH DAN TUBUH:

PETUA PUTIHKAN KULIT 1 : SKRUB TOMATO
Bersihkan wajah. Ambil sebiji tomato dan belah dua. Gosok dan sapukan tomato tadi ke seluruh wajah secara lembut. Biarkan selama 15 minit. Kemudian bilas wajah dengan air bersih. Amalkan setiap hari untuk mendapat hasil yang memuaskan.

PETUA PUTIHKAN KULIT 2 : AIR BASUHAN BERAS
Ketahuilah bahawa air basuhan beras ada banyak khasiat untuk kecantikan. Ia dikatakan mampu menghaluskan dan memuutihkan kulit wajah. Selalunya selepas membasuh beras, kita buang jer airnya bukan? Selepas ini, jangan buang air basuhan beras itu. Ia boleh disimpan untuk anda memutihkan kulit. Caranya? Ambil air basuhan beras tadi dan cuci wajah. Boleh juga amalkan berendam dalam air basuhan beras selama 15-20 minit setiap hari agar kulit beransur cerah.

PETUA PUTIHKAN KULIT 3 : LEMON & SUSU
Penuhkan tab mandi dengan air panas (kalau tiada tab mandi boleh gunakan besen besar untuk anda berendam) Campurkan satu cawan susu penuh krim dan perahkan sebiji lemon ke dalam tab. Kacau campuran tadi supaya sebati dengan air. Berendam selama 20 minit, dan bilas badan dengan air bersih.

PETUA PUTIHKAN KULIT 4 : YOGURT & MADU
Yogurt mengandungi enzim yang boleh memutihkan kulit dengan lembut. Madu pula mempunyai ciri-ciri pelembapan dan anti bakteria. Campuran kedua-dua bahan ini menghasilkan masker yang menyihatkan. Caranya, campurkan satu bahagian madu bersama satu bahagian yogurt. Kemudian sapukan campuran tersebut ke seluruh muka dan tubuh. Biarkan selama 15 minit dan bilas dengan air suam.

PETUA PUTIHKAN KULIT 5 : MASKER BERAS PULUT
Ambil beras pulut dan goreng tanpa minyak sehingga kekuningan. Kemudian tumbuk atau kisar halus menjadi seperti serbuk bedak. Bancuh dengan air putih dan sapukan pada wajah dan tubuh badan. Biarkan sehingga kering dan bilas dengan air bersih.

Tidak perlu guna produk yang mahal, ubat-ubatan atau suntikan. Penggunaan bahan semulajadi sudah cukup.

Di samping cara tradisional ini, anda boleh juga menggabungkan penggunaan produk perawatan tubuh dan wajah bagi mendapatkan kulit wajah dan tubuh yang cerah berseri.

Ada pebagai cara dilakukan untuk menjaga kecantikan sama ada cara moden atau tradisional. Bagi personaliti dan pengacara Nadia Shahrul Annuar juga punya cara tersendiri untuk tampil menawan.

Walaupun dikurniakan kulit putih kemerahan, berhidung mancung dan tubuh langisng, tetapi dia tetap menggunakan cara tradisional dalam menjaga kecantikannya. Anak kepada usahawan kosmetik, Kak Ton ini ada cara tersendiri yang diamalkan sejak dulu.

Pemilik Nadia’s Secret ini juga turut berpesan betapa seseorang itu perlu menjaga kebersihan diri dengan rajin-rajin untuk mandi. Mandi ini akan memberi kesegaran pada tubuh badan lebih-lebih lagi jika kita baru pulang dari bekerja atau ketika berada di luar.

Ini adalah amalan petua kecantikan yang paling dititikberatkan oleh ibu kepada dua cahayamata ini. Malah tidak hairanlah Nadia turut mewarisi kecantikan ibunya yang cukup sinonim dengan tagline ‘comey tak Kak Ton’ suatu ketika dulu.

Biarpun sibuk menguruskan keluarga, tetapi dia tetap komited menjalankan perniagaan berasasaskan kecantikan kerana minat mendalam kearah itu. Malah Nadia juga masih mempunyai masa untuk melakukan senaman kerana menurutnya amalan aktiviti itu akan membuat otak kita jadi lebih cergas, badan yang cantik serta sihat.

Selain itu juga, Nadia juga turut mengingatkan wanita di luar sana agar sentiasa berfikiran positif untuk mengelakkan stress yang merupakan punca utama penuaan sebelum waktunya.

Wanita tinggi lampai ini turut memberitahu kurangkan pengambilan gula kerana jika diambil berlebihan boleh menyebabkan masalah kegemukan serta penyakit lain.

Dan sebagai wanita yang mementingkan kecantikan, Nadia akan turut mencuci wajahnya seelok-eloknya tiga kali sehari kerana ia boleh menghilangkan segala kekotoran yang melekat hingga bioleh menimbulkan jerawat.


Bersolek Cantik Tapi Nampak Lebih Tua? Ikuti 6 Tip Ini Untuk Elak Masalah Ini

Khas untuk anda yang baru sahaja berjinak-jinak dengan dunia solekan, ini tip atau petua untuk anda apabila bersolek! Banyak sebenarnya perkara yang anda harus tekankan apabila bersolek tau.

Ada juga yang suka untuk letak bermacam-macam produk solekan serta teknik yang akan mematangkan lagi muta anda! Ha…jaga-jaga ya sis, jom sama-sama kita lihat apa uang boleh di improvise!

So, siap sediakan bahan solekan anda dan jom ikut petua ini untuk kekal berseri dengan teknik solekan yang betul!

1. Jangan tebal sangat bedas asas tau!

Bedak asas ini fungsinya untuk melindungi cela di wajah dan juga memberi kekemasan pada solekan yang dilakukan. Bukan sahaja bileh menutup jerawat yang adan tetapi ia juga mampu untuk menutup garis halus dan rona tidak sekata pada wajah. Tetapi, janganlah pula anda pakai terlalu tebal atau banyak menyebabkan muka bukan saja ‘terasa berat’, tetapi menyebabkan solekan comot bertompok. Lebih baik menggunakan produk dengan formula lebih ringan. Kadangkala jenis krim asas boleh mempengaruhi teksturnya kerana ia memang dicipta untuk solekan jenis tebal dan bukannya solekan biasa atau seharian. Elakkan produk jenis matte dan ‘baldu’.

2. Katakan ‘TIDAK’ pada gincu gelap

Ha! Ramai orang menganggap gincu yang berwarna gelap menjadikan anda nampak seksi! Salah belaka! Sebenarnya gincu gelap menyebabkan anda nampak lebih berusia. Jika ingin hasilakn bibir yang seksi menggoda, apa kata pilih gincu cerah dan sapukan dengan pengilat bibir warna pic, merah jambu atau merah terang. Elakkan menggunakan rona merah gelap, merah tua dan coklat. Tak pasal-pasal orang ingat kita dah tua tau!

3. Rahsia bedak debu

Kenapa pentingnya bedak debu ni ya? Ha, sebenarnya bedak debu yang disapu pada akhir solekan dikatakan boleh memberi kekemasan atau menyeimbangkan solekan, selain mengelakkan wajah berkilat. Kiranya, kalau ada bedak debu ni, wajah nampak ‘flawles’ macam selebriti lah! Triknya, pilih jenis ringan pada kulit, seperti ‘sheer translucent powder’ dan layangkan pada bahagian tertentu saja seperti pada zon T. Kemaskan kesan berminyak dengan penggunaan tisu serap minyak.

4. Hati-hati dengan celak hitam!

Memang tidak dinafikan celak hitam boleh memberi gaya solekan lebih mewah dan eksklusif! Ia juga berupaya menjadikan mata lebih besar dan galak. Tetapi berhati-hati ya! Celak hitam boleh mempengaruhi wajah kelihatan lebih tua. Alamak! Takutnya! Jadi untuk mengelakkan hal itu berlaku, pilih warna coklat atau coklat gelap kerana ia tampak lebih semula jadi dan hasil lebih baik khususnya menampakkan mata lebih besar dan memikat!

5. Fungsi penggaris bibir

Fungsi utama penggaris bibir supaya solekan bahagian itu tidak comot dan kemas rapi. Tahukah anda warna penggaris bibir boleh mempengaruhi rupa individu?Ya! Penggaris bibir rona gelap boleh menyebabkan bibir kelihatan kecil. Bagi mendapatkan hasil semula jadi, pilih warna penggaris bibir sepadan dengan warna bibir bukannya yang sama warna dengan gincu anda.

6. Pemerah pipi naikkan seri!

Sapukan pemerah pipi bagi menampilkan wajah bermaya dan tampak lebih muda. Bagi hasil terbaik, sapukan pemerah pipi menggunakan berus berbulu besar pada pada tulang pipi secara membulat dan bukannya dalam bentuk sapuan satu garis menaik sepanjang tulang pipi.


Rawat Eczema dan Psoriasis Dengan 9 Rawatan Semulajadi ini!

Masalah kulit boleh menyebabkan ketidakselesaan yang melampau pada penghidapnya. Eczema, juga dikenali sebagai dermatitis, merupakan masalah yang menyebabkan kulit menjadi panas, kering, gatal dan bersisik.

Dalam kes yang agak teruk, kulit penghidap akan menjadi terlalu merah dan boleh berdarah. Psoriasis pula merupakan masalah keradangan kulit yang berbeza. Psoriasis diketahui melalui tompokan merah pada kulit dan dilitupi dengan lapisan putih yang lain.

Walaupun merupakan dua penyakit yang berbeza, eczema dan psoriasis berkongsi simptom yang sama iaitu kulit yang terlalu kering dan gatal.  Adanya eczema menyebabkan pergerakan dan aktiviti menjadi terbatas.

Siang malam bergantung pada krim yang diberikan doktor untuk melegakannya. Lebih-lebih lagi dengan keadaan udara di Malaysia yang tidak begitu bersih ditambah dengan suhu yang panas, menyebabkan eczema ini lebih dari menyeksakan.

Tahukah anda, terlalu bergantung pada krim doktor adalah satu petanda yang tidak menyihatkan. Untuk jangka masa panjang, kita pasti akan menanggung penyakit lain akibat daripada pengambilan krim yang terlalu banyak.

Oleh itu, penghidap eczema dan psoriasis harus mencari sumber rawatan alternatif untuk melegakannya.

#1. Sapu Vegetable Shortening atau Lemak Sayuran

Vegetable shortening sering digunakan dalam pembuatan kek atau pastri. Apa kata kali ini, gunakan ia untuk melegakan eczema dan psoriasis. Struktur vegetable shortening yang agak tebal dan berminyak ini menyebabkan ia merupakan antara bahan yang sesuai untuk disapu pada kulit yang kering dan merekah, sekaligus membantu dalam proses penyembuhannya.

Hanya lumurkannya pada kawasan yang dijangkiti, balut dengan plastik dan letakkan pelekat. Biarkannya lebih kurang 2 hingga 4 jam untuk memastikan pelembap itu meresap jauh kedalam kulit. Ulang seberapa banyak yang mungkin sehingga ruam berkurangan.

#2. Sapu “Resepi Rahsia” Sewaktu Mandi

Campurkan satu cawan minyak sayuran kedalam air mandian untuk melembapkan dan melegakan kulit yang kering. Selain itu, anda juga boleh mencampurkan 2 sudu besar minyak zaitun dan satu cawan susu ke dalam air mandian anda.

Mandian oatmeal juga terkenal untuk melegakan kegatalan pada kulit. Hanya kisar beberapa genggam oatmeal biasa di dalam mesin pengisar dan taburkannya ke dalam air mandian anda.

Dengan hanya mencampurkan 1 hingga 3 cawan garam Epsom ke dalam air mandian anda, kegatalan dan sel-sel kulit mati dapat dikurangkan. Tambahkan juga satu sudu kecil minyak lavender ke dalamnya untuk memberi keselesaan, ketenangan dan penyembuhan pada kulit.

#3. Makan Kunyit

Kajian terbaru mendapati bahawa rempah ratus dapan mengurangkan keradangan pelbagai jenis masalah kulit–salah satunya adalah psoriasis.

Curcumin, sejenis bahan antioksida yang terdapat dalam kunyit, didapati boleh melindungi dan memelihara kulit dengan meneutralkan bahan radikal serta mempercepatkan proses penyembuhan luka.

Untuk hasil yang lebih berkesan, amalkan pengambilan satu sudu kecil kunyit setiap hari.

#4. Sapu Cuka Epal atau Apple Cider Vinegar

Ramai sudah mengetahui tentang khasiat cuka epal sider ini. Selain dari antara makanan sunnah dan boleh melegakan ketidakselesaan perut, cupa epal ini juga boleh digunakan untuk melegakan keradangan dan kesan terbakar pada kulit.

Anda hanya pergu gunakan bebola kapas untuk menyapu cuka epal sider pada kawasan kulit berkuping dan kering. Untuk kawasan kulit yang lebih besar, sapukan secara menyeluruh dengan menggunakan kertas tisu yang bersih yang telah dicelup satu bahagian cuka epal dan satu bahagian lagi air biasa.

AMARAN: Jangan gunakan jenis rawatan ini sekiranya kulit pesakit pecah atau berdarah, kerana cuka epal ini akan menyebabkan pesakit mengalami kepedihan dan dikhuatiri akan menyebabkan ketidakselesaan pada kawasan kulit.

#5. Sapu Minyak Zaitun atau Olive Oil

Minyak zaitun juga merupakan antara minyak semulajadi yang kaya dengan omega-3 yang boleh mengurangkan keradangan.

Cuba sapukan minyak zaitun yang bersuhu agak suam keatas kawasan yang dihidapi untuk melembutkan kulit yang terlalu kering. Sekiranya psoriasis menjangkiti kawasan kulit kepala, cuba sapukan sedikit minyak zaitun semasa mandi untuk  membuang sel kulit mati dan melembutkan kulit.

Amalkan minyak zaitun dalam diet seharian anda boleh membantu menyembuhkan kulit dari dalam.

#6. Sapu Minyak Tea Tree Oil

Sapukan beberapa titik minyak tea tree yang dicampur dengan sedikit minyak zaitun pada bahagian kulit yang kering atau bersisik beberapa kali sehari. Di Australia, masyarakat di sana gemar menggunakan cara ini untuk mengurangkan kegatalan dan melembutkan bahagian kulit yang kasar akibat masalah kulit yang dihadapi.

#7. Sapu Aloe Vera

Aloe vera semakin mendapat perhatian yang meluas di Malaysia terutamanya apabila pelbagai khasiatnya ditemui. Aloe vera dikatakan kaya dengan bahan anti-keradangan dan penyembuhan selain dari memberikan kelegaan kepada kulit yang gatal.

Sekiranya anda mempunyai eczema atau psoriasis, cuba tanam pokok aloe vera sendiri di rumah. Dengan menanam sendiri, anda boleh mengambil gel aloe vera yang segar dan asli. Cara ini lebih baik berbanding membeli aloe vera dikedai yang telah dicampuri pelbagai bahan kimia lain untuk memastikan aloe vera tersebut tahan lama.

Kaedah penjagaan pokok aloe vera ini pun tidaklah terlalu sukar berbanding penjagaan pokok lain.

#8. Sapu Baking Soda

Campurkan 1 1/2 cawan baking soda ke dalam 12 liter air. Gunakan kain kapas yang bersih untuk menyapu campuran baking soda itu pada kulit yang gatal untuk kelegaan yang cepat.

#9. Makan Minyak Ikan atau Fish Oil

Banyak kajian yang telah dilakukan mendapati bahawa omega-3 dalam minyak ikan sangat membantu untuk mengurangkan eczema dan psoriasis terutamanya apabila diambil dengan dos yang agak tinggi iaitu antara 3 hingga 10 gram sehari.

Namun, sebagai langkah berjaga-jaga, dapatkan nasihat doktor terlebih dahulu sebelum mengambil minyak ikan sebagai suplemen tambahan. Selain dari mengambil suplemen tambahan, khasiat minyak ikan boleh juga didapati dari pemakanan ikan-ikan seperti salmon, sardin, herring, makarel dan tuna. Sasarkan pengambilan sekurang-kurangnya 3 ke 4 auns ikan-ikan tersebut seminggu.

PERHATIAN: Omega-6 yang didapati dari minyak bunga matahari, jagung dan sunflower boleh mengeruhkan lagi keradangan pada kulit. Oleh itu, sekiranya anda mempunyai masalah kulit, elakkan pengambilan minyak tersebut dalam diet pemakanan seharian.

Semoga bermanfaat.

Sumber: bidadari.com.my


Gaya Sering Di Kritik, Leona Tampil ‘Berbeza’ Di Bulan Ramadhan Hingga Netizen Terpana!

Bulan Ramadan merupakan bulan yang penuh barakah dan hikmah, jadi pada bulan yang paling mulia dan penuh ganjaran ini, ramai diantara umat Islam berlumba-lumba mengutip dan mencari pahala demi mendapat keredhaan yang maha esa.

Begitu juga dengan perihal anak gadis kepada aktor Azhar Sulaiman, Kasih Iris Leona yang tampil berbeza demi menghormati bulan Ramadan sekaligus menyahut seruan rakan-rakanya untuk berhijab ketika keluar bersiar-siar di khalayak umum.

Perkongsian Leona menerusi laman TikTok miliknya baru-baru ini telah meraih pujian netizen apabila Leona dilihat begitu sopan dan berbeza ketika mengenakan hijab sewaktu bersiar-siar bersama rakannya yang lain.

Menerusi hantaran itu, dapat dilihat Leona yang tampil lebih manis dan menawan mengenakan hijab berona kuning air sambil memakai baju sejuk lengkap hoodie berwarna merah jambu lembut.

Dalam perkongsian sama, gadis berusia 21 tahun itu juga sempat menitipkan ucapan salam Ramadan yang ditujukan khas buat para pengikutnya di aplikasi berkenaan.

“Kawan-kawan menyuruh saya untuk memakai tudung di khalayak ramai. Salam Ramadan,” tulis Leona ringkas pada ruangan kapsyen hantaran tersebut.

Hijabista sempat meninjau ke ruangan komen untuk melihat maklum balas netizen terhadap perubahan positif yang ditampilkan Leona khususnya di bulan mulia ini.

Rata-rata wargamaya memberi respon menyokong bahawa Leona lebih jelita dan menawan apabila mengenakan Hijab. Malah, ramai yang mahu Leona untuk terus menjaga penampilannya agar dapat berhijrah menjadi lebih baik selari dengan apa yang dituntut oleh agama Islam.

Dalam pada itu, netizen turut meminta Leona agar terus berkawan dengan rakan-rakan yang memberikan pengaruh baik seperti ini yang sering menegur di saat kita lalai dan terleka dengan dunia.

Sekadar info, sehingga kini, video tersebut berjaya meraih lebih 700,000 kali tontonan dan mendapat lebih 100,000 tanda suka daripada warganet selepas sehari dimuat naik dalam aplikasi tersebut.

Terdahulu nama Leona sering mendapat perhatian dan menjadi bualan wargamaya di media sosial ekoran penampilannya yang terlampau seksi dan ‘mencolok mata’ sehingga mencetuskan kritikan, rasa kurang senang dan cemuhan orang ramai.


Kelibat Emma Maembong Di Tanah Suci, ‘Dalam Diam’ Tunai Umrah Bersama Anak Dan Suami Raih Pujian Netizen!

Sejak awal tahun lalu, laman sosial dilihat dilihat dibanjiri dengan hantaran selebriti-selebriti Malaysia yang teruja menjadi tetamu Allah bersama keluarga mahupun pasangan masing-masing.

Namun, lain pula bagi selebriti jelita yang satu ini, Fatimah Rohani Ismail atau lebih dikenali sebagai Emma Maembong apabila kelibatnya bersama suami dan anak kini terlihat berada di tanah suci, Mekah bagi menunaikan ibadah umrah.

Tindakan Emma yang tidak mewar-warkan perkara tersebut di media sosial telah menjadi bualan ramai, sekaligus meraih pujian di kalangan peminat dan warganet.

Perkara tersebut menjadi tular apabila terdapat jemaah yang turut berada di tanah suci memuatnaik sebuah video menerusi akaun pengguna TikTok @zairachematt, memaparkan pelakon filem ‘Kimchi Untuk Awak’ itu sedang mendukung anaknya sewaktu berada di Madinah.

Hijabista sempat meninjau ruangan komen pada hantaran video tersebut dan rata-rata warganet menghamburkan pujian diatas tindakan Emma Maembong yang secara senyap melakukan ibadah dan kebaikan.

Berikut merupakan beberapa komen yang ditinggalkan netizen dan mencuri perhatian Hijabista.

“Dia dah pergi senyap2..Tapi orang pulak tolong hebohkan. Mujurlah benda baik”

“Senyap2 je g umrah rupanya. Allahuakbar semoga mendapat umrah yang mabrur”

“Bagus cara Emma..Tak perlu heboh pun..Tau2 da sampai sana. Alhamdulillah moga kita semua pun dapat jejak ke sana..”

“Owh patut la dalam live 2 hari lepas cakap tak live 2 minggu..Senyap2 je dia g umrah..Humble betul..Semoga mendapat umrah yang mabrur” tulis wargamaya.

Selain itu, Hijabista juga sempat meninjau laman Instagram milik pelakon itu dan mendapati, Emma Maembong ada berkongsikan perkembangan terbaharunya, dengan memuat naik beberapa rakaman video dirinya dan keluarga ketika berada di Tanah Suci bersama suami dan anak.

Sekadar info, antara beberapa selebriti terkenal tanahair yang telah pergi mengerjakan ibadah umrah baru-baru ini adalah Intan Najuwa, Zizi Kirana, Puteri Sarah Liyana, Fasha Sandha, Chacha Maembong, Zul Ariffin dan ramai lagi.


Kesalahan Yang Sering Dilakukan Hingga Ketiak Jadi Hitam & Berkerak Antaranya Tidak  Melakukan Skrub

Penjagaan bahagian bawah lengan seringkali diabaikan. Selalunya bahagiankulit wajah menjadi keutamaan, bahagian bawah lengan atau ketiak kelihatannya seperti ‘dianak tirikan.’ Hakikatnya bahagian ini juga amat perlu diberikan perhatian walaupun ianya tersembunyi.

Seperti juga kulit wajah, bahagian ketiak juga perlu dijaga agar sentiasa bersih, cerah dan tidak kasar. Tentu memalukan jika ketika anda menyalin pakaian,  suami anda terlihat bahagian ketiak anda yang hitam bukan.

Sekiranya anda tidak menjaga ketiak dengan betul, tentunya ketiak anda akan menjadi kasar, hitam dan kusam. Keadaan ini disebabkan bahagian kulit ketiak merupakan bahagian yang sangat sensitif.

Jom kita lihat ENAM kesalahan yang sering kita lakukan hingga menyebabkan ketiak menjadi hitam.

Ketiak biasanya akan menjadi hitam sekiranya anda memakai sabun yang terlalu kuat untuk kulit ketiak anda. Disebabkan bahan yang tidak sesuai, ketiak akan menjadi kering dan mula menghitam. Gantikan sabun yang lebih lembut untuk mendapatkan kulit ketiak yang lebih cerah.

Tahukah anda bahawa memakai baju ketat juga boleh menyebabkan ketiak menjadi hitam. Ia kerana kain akan bergesel pada bahagian ketiak dan mengikis kulit dan membuat ia menjadi hitam. Sebaiknya, elakkan daripada memakai pakaian yang ketat ya!

Jangan ingat ketiak tidak perlu diskrub ya! Sama seperti tubuh dan wajah, ketiak juga perlu diskrub kerana ia merupakan salah satu bahagian yang mempunyai banyak sel kulit mati hingga menyebabkan ketiak menjadi kusam dan kasar.

Cuba gunakan skrub lembut seminggu sekali agar ketiak tidak hitam. Skrub tidak hanya mencerahkan ketiak anda, malah ia juga buat ketiak anda menjadi lebih lembut.

Membuang bulu ketiak ada pelbagai cara. Antaranya adalah waxing, mencabut dan mencukur. Setiap individu melakukan cara yang berbeza. Sekiranya anda rasa cara anda membuang bulu ketiak itu membuatkan ketiak jadi makin hitam, lebih baik cuba cara yang lain.

Percaya atau tidak, berat badan yang berlebihan juga merupakan salah satu faktor penyebab ketiak jadi hitam. Berat yang berlebihan akan mengganggu hormon hingga menyebabkan ketiak menjadi kusam. Jadi, lakukan senaman dengan teratur dan jaga makanan anda.

Makanan mempunyai peranan yang besar untuk mengelakkan kekusaman pada ketiak. Pengambilan makanan yang manis dan berminyak akan membuatkan ketiak menjadi semakin kusam dan kasar. Lebih parah, akan timbul jerawat jika anda mengabaikan pola pemakanan anda.


Tunai Umrah Bersama Suami, Netizen Doakan Marsha Terus Istiqomah & Kekal Berhijab

Dua hari yang lalu, Marsha Milan Londoh bersama suami serta keluarganya telah berlepas ke Tanah Suci Mekah untuk menunaikan umrah. Walaupun sibuk, Marsha masih sempat menjalani ibadahnya sebagai seorang Islam.

A post shared by Madrid Milan London (@marshamilan) on Oct 28, 2017 at 5:13am PDT

Pemergiannya ke Tanah Suci telah dikongsikan melalui laman Instagramnya. Ujar Marsha kepada portal Astro Gempak, dia akui bahawa dia sudah lama berhajat untuk mengerjakan ibadah umrah dan bersyukur akhirnya berjaya merealisasikan impiannya itu.

A post shared by Madrid Milan London (@marshamilan) on Oct 31, 2017 at 9:44pm PDT

Melalui perkongsian fotonya di Instagram, memang manis dan cantik sekali apabila Marsha dilihat mengenakan hijab. Malah, netizen turut memuji penampilannya itu.

A post shared by Madrid Milan London (@marshamilan) on Nov 1, 2017 at 1:58pm PDT

A post shared by Madrid Milan London (@marshamilan) on Nov 2, 2017 at 11:05pm PDT

A post shared by Madrid Milan London (@marshamilan) on Nov 2, 2017 at 11:08pm PDT

Ada juga di antara netizen yang turut mendoakan agar penyanyi ini akan terus berhijab selepas kepulangannya dari menunaikan umrah.

Sama-sama kita doakan agar ibadah umrah Marsha bersama suami dan keluarganya berjalan dengan lancar. Doakan yang baik-baik untuk mereka sekeluarga.


Cuka & ‘Petroleum Jelly’ Antara Trik Penting Untuk Jadikan Item Lama Nampak Baru & Lebih Segar

Perempuan memang gemar membeli-belah. Namun, ada juga perempuan yang gemar memakai satu baju hingga lusuh. Walaupun dah lusuh, sayang pula rasanya nak buang baju tersebut.

Tidak hanya baju, terdapat banyak lagi item-item lama yang boleh diubahsuai menjadi sesuatu yang nampak baru. Ini ada beberapa trik yang boleh anda lakukan pada semua koleksi lama anda.

Ini yang paling mengganggu hari anda. Kebanyakan baju mempunyai kesan putih yang jelas akibat deodoran. Cara menghilangkannya mudah saja. Hanya dengan menggunakan tisu basah. Mulai hari ini pastikan anda sentiasa membawa tisu basah untuk membersihkan kotoran deodoran tersebut.

Kasut akan menjadi buruk jika anda tidak tahu menjaganya dengan baik. Ia akan membuatkan kasut kelihatan sedikit berubah dan hilang simetri. Untuk mengatasinya, isikan air sejuk dan ketulan ais ke dalam plastik dan masukkan ke dalam kasut. Selepas itu, letakkan kasut tersebut dalam peti sejuk. Ulang sehingga kasut mampu mencapai saiz sebenar.

Sarungkan baju T secara berlapis untuk menyorokkan perut buncit anda. Paling penting, baju luar mesti ‘outstanding’, mempunyai motif bercetak dengan cetakan halus atau perincian jahitan yang unik. Tujuannya adalah untuk orang sekeliling mengalih pandangan.

Setiap orang pasti menyimpan sekurang-kurangnya satu baju sejuk jenis kait . Baju anda boleh jadi stailo dengan memotong sebahagian lengan dan biarkan ia tidak dijahit. Sarung ketika anda sedang kesejukan terutama semasa di pejabat.

Kotoran pada but anda boleh hilang dengan menggunakan cuka. Jangan tidak tahu, cuka sememangnya baik untuk penjagaan barangan kulit.

Anda mahu kembali menggayakan sepatu lama namun terdapat debu pada sepatu tersebut? Mudah je, cuma ‘buff’kan sahaja menggunakan pengilat kuku. INI MENARIK!

Usah risau jika sepatu kesayangan anda sedikit rosak. Baiki sahaja kesan cela pada sepatu kulit dengan ‘petroleum jelly’.


Gaya Fesyen Androgini Bukti Kaum Wanita Tidak Lemah! Ini Trik Fesyen Terbaru Yang Wajib Anda Cuba!

Ada apa dengan gaya androgini? Ramai yang takut untuk menggayakan stail androgini kerana takut dilabel kecelaruan identiti kerana ia adalah gabungan DNA maskulin dan juga feminin.

Ketepikan dahulu persoalan itu kerana hakikatnya, stail androgini mampu untuk menyerlahkan sisi kuat dan maskulin sebagai kaum hawa pada era ini! Lakukan renovasi untuk gaya inovasi gaya androgini!

Kot labuh bukan sahaja mengilham gaya fesyen yang serba sofistikasi, malah ia juga adalah salah satu trik untuk menjadikan gaya fesyen androgini anda lebih menyerlah. Pastikan ukuran kot labuh anda itu tidak melebihi lutut dan pilih rona yang kuat sifatnya seperti hitam, kelabu mahupun biru gelap. Trik ini sebenarnya sesuai untuk anda yang mahu kelihatan sopan tetapi penuh dengan ciri-ciri maskulin dalam gaya seorang feminin! Sungguh profesional!

2. SELUAR POTONGAN BESAR

Lupakan seketika skirt labuh ataupun celana jenis lurus dan ketat. Raikan sisi androgini dengan menyarung seluar potongan besar. Volum yang ada pada seluar jenis ini memberikan gaya kasual yang moden dan terkini. Sesuai untuk anda yang inginkan gaya muslimah namun masih mahu tampak ranggi dan moden, eksperimenkan stail fesyen dengan seluar jenis ini. Tidak kira denim mahupun khakis, ia pastinya trik terbaik untuk menaikkan aura maskulin dalam diri anda!

3. AKSESORI PERSIS LELAKI

Ketepikan segala jenis anting-anting mutiara serta rantai yang punya simbol cinta itu. Kali ini, kita fokuskan dalam penghasilan imej yang lebih kasar namun ada batasnya! Trik seterusnya dalam mencipta stail androgini ialah memakai padanan aksesori persis lelaki. Jam tangan besi, cincin dalam adunan tona perak, serta rantai besi yang berkilauan cukup untuk menaikkan seri androgini kamu! Usah takut untuk mencuba sesuatu yang baru. Masih mahu kelihatan sedikit feminin? Tambahkan saja gelang yang sedikit halus dan kecil serta pin bunga untuk dipinkan pada kot labuh kamu! Mudah bukan?

4. SENI GRAVITI

Lazimnya, stail androgini ini bisa menjadi suram dan boleh juga menjadi ceria. Apa kata padankan kot labuh bersama tshirt yang memiliki corak grafiti. Trik ini mampu menyegarkan keseluruhan penampilan gaya. Permainan corak dan warna pada t-shirt ini juga bukan sahaja mengubah landskap stail anda kepada gaya hipster dan ‘lelaki nakal’ malah ia juga turut menyelitkan unsur comel dalam stail anda! Jadi, tidak salah sekiranya menyarungkan t-shirt bercorak grafiti ini. Lebih corak, lebih meriah!

5. HIJAB NORMA BARU

Trik terakhir, untuk menyempurnakan lagi stail androgini, cuba pilih jenis fabrik yang tidak terlalu lembut seperti satin. Apa kata kali ini gunakan fabrik yang kasar seperti kapas ataupun nilon. Pilih juga padanan warna yang lebih gelap seperti hitam untuk mencedok sisi maskulin dalam stail anda! Bukankah fesyen itu luas? Ayuh bereksperimen!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.